c: text/html

text:
Incamake ku mategeko y’u Rwanda
Gushyiraho no kuvugurura amategeko bikorwa n’Inteko ishinga amategeko n’abagize inama y’abaminisitiri. Imishinga y’amategeko Inteko Rusange yemeje ko ifite ishingiro ibanza koherezwa muri Komisiyo y’Umutwe w’Inteko Ishinga Amategeko ibishinzwe kugira ngo iyisuzume mbere yuko yemezwa mu Nteko Rusange (ingingo ya 92 y’ Itegeko Nshinga)
Amategeko asanzwe atorwa ku bwiganze burunduye bw’amajwi naho amategeko ngenga agatorwa ku bwiganze bwa 3/5.
Ibyerekeye ubusumbane bw’amategeko
- Itegeko Nshinga ni ryo Tegeko ry’Igihugu risumba ayandi. Itegeko ryose, icyemezo cyose binyuranyije na ryo nta gaciro na gato bigira. (Ingingo ya 200 y’Itegeko Nshinga). Ni “Itegeko Nshinga rya Repubulika y’U Rwanda ryo ku wa 4 Kanama 2003″ rimaze kuvugururwa inshuro enye kugeza ubu ; inshuro ya nyuma ni ku wa 17/06/2010.
- Amasezerano mpuzamahanga yatowe agatanganzwa mu Igazeti ya Leta: Iyo amaze gutangazwa mu Igazeti ya Leta, amasezerano mpuzamahanga yemejwe burundu mu buryo buteganywa n’amategeko, agira agaciro gasumba ak’amategeko ngenga n’ak’amategeko asanzwe keretse iyo adakurijwe n’urundi ruhande (ingingo ya 190 y’Itegeko Nshinga).
- Itegeko ngenga : Amategeko ngenga ni ayo Itegeko Nshinga riteganya nk’amategeko ngenga (ingingo ya 93 igika cya 7 cy’Itegeko Nshinga)
- Itegeko risanzwe ni amateka atorwa mu Nteko Ishinga amategeko.
- Itegeko teka ni iteka rya Perezida wa Repubulika
- Amateka atorwa n’inzego z’ubuyobozi.
7 . Itegeko gakondo: Amategeko gakondo atanditse akomeza gukurikizwa gusa iyo atasimbuwe n’amategeko yanditse kandi akaba atanyuranyije n’Itegeko Nshinga, amategeko, amateka n’amabwiriza cyangwa ngo abe abangamiye uburenganzira bwa Muntu, ituze rusange rya rubanda cyangwa imyitwarire iboneye (Ingingo ya 201 igika cya 3 cy’Itegeko Nshinga)
Nta na rimwe itegeko ngenga rivuguruza Itegeko Nshinga ; nta nubwo itegeko risanzwe cyangwa itegeko-teka rivuguruza itegeko ngenga, cyangwa se ngo iteka cyangwa amabwiriza bivuguruze itegeko (Ingingo ya 93 igika cya 8 cy’Itegeko Nshinga)
Ibyerekeye inkiko
Hashyizweho inkiko zisanzwe n’inkiko zihariye (Ingingo ya 143 igika cya 1 cy’Itegeko Nshinga). Uretse Urukiko rw’Ikirenga, inkiko zisanzwe zishobora kugira ingereko zihariye cyangwa ingereko zikorera ahandi (ingingo ya 143 igika cya 6 cy’Itegeko Nshinga). Ingingo ya 143 igika cya 4 cy’Itegeko Nshinga iteganya ko Itegeko Ngenga rishobora gushyiraho izindi nkiko cyangwa kuzivanaho.
Ibyo aribyo byose ntihashobora gushyurwaho inkiko zidasanzwe (Ingingo ya 143 igika cya 5 y’Itegeko Nshinga)
Inkiko zisanzwe:
- Urukiko rw’Ikirenga
2. Urukiko Rukuru
3. Inkiko zisumbuye
4. Inkiko z’ibanze
Inkiko zihariye:
Inkiko z’ubucuruzi:
- Urukiko Rukuru rw’Ubucuruzi rufite ububasha mu gihugu hose rwakira imanza zajururiwe ziturutse mu nkiko z’ubucuruzi ku rwego rwa mbere. Icyicaro cyarwo kiri i Nyamirambo/Kigali
2. Inkiko z’ubucuruzi ziri Nyarugenge, Huye n’i Musanze
Inkiko za Gisirikare:
- Urukiko Rukuru rwa Gisirikare
2. Urukiko rwa Gisirikare.
Imikorere y’inkiko
Inkiko zikora mu buryo bukurikira:
- Ababurayi bose barareshya imbere y’itegeko
- Ubwigenge bw’umucamanza mu zindi nzego zose z’ubuyobozi.
- Inteko y’urukiko igizwe n’umucamanza umwe uretse mu Rukiko rw’ Ikirenga no mu nkiko za Gisirikare.
- Inkiko zica imanza zose mu buryo bukurikije itegeko.
- Imanza zose zicibwa mu ruhame keretse imanza zicibwa mu mwiherero kubera impamvu zijyanye n’ituze rusange rya rubanda cyangwa imyitwarire iboneye.
Urubanza rwose rwaciwe rugomba kugaragaza impamvu rushingiyeho kandi rugasomerwa mu ruhame

robotstxt: allowed

filter: keep


text:
Nyuma y’igenzura ry’imihigo ryakorewe mu nama yahuje abayobozi b’Intara n’Uturere na Minisiteri y’Ubutegetsi bw’Igihugu kuri uyu wa Gatanu tariki ya 28 Ukuboza, hagaragajwe ko usibye Akarere ka Kayonza nta mbogamizi zizabuza kwesa imihigo yahizwe.
Minisitiri w’Ubutegetsi bw’Igihugu, Musoni James, avuga ko imihigo igenda neza, uretse muri Kayonza yahuye n’ikibazo cy’amapfa.
Ibindi Musoni yagaragaje nk’imbogamizi mu mihigo, ni abafatanyabikorwa bataratanga umusanzu bemeye, n’inzego zimwe za leta zitaratanga ubufasha zigomba. Akomeza avuga ko n’ubwo hari izo mbogamizi, bifite igaruriro, kandi hari icyizere ko n’umusaruro uzaba mwiza mu bihe by’ihinga bitaha.
Ku kibazo cy’ikiri gukorwa mu kugoboka abaturage bugarijwe n’amapfa aho gutegereza ko umusaruro waba mwiza mu kindi gihembwe cy’ihinga, Guverineri w’Intara y’Iburasirazuba, Uwamariya Odette arema agatima abaturage.
Avuga ko mu bindi bihe by’ihinga abaturage babashije kweza bityo hakaba hari abagifite imyaka. Mu mirenge yegereye Akagera ahavugwa amapfa cyane, ngo bakanguriye abaturage guhinga imyaka ishobora guhangana n’izuba.
Ku kibazo cy’ibikorwa byihariye byaba byaragenewe Intara zagaragajwe ko zasigaye inyuma kurusha izindi, Minisitiri Musoni yasobanuye ko gusigara inyuma byaterwaga ahanini n’ibikorwaremezo bitari bimeze neza kandi izo mpamvu ngo zakuweho.
Musoni yongeyeho ko hari amafaraga asanzwe agenerwa Uturere dufite ubukene burenze 50%, kandi hari n’amafaranga yashyizweho azajya ahabwa abaturage bafite imibereho mibi.
Imihigo ni uburyo abayobozi bagaragaza ibikorwa bazakora mu mwaka. Kugenzura uko imihigo ishyirwa mu bikorwa byo ni igikorwa cya buri mezi atandatu.


text:
IKIGO NDANGAMUCO N’IMYIDAGADURO CYA MUSANZE
INTANGIRIRO
Umushinga wo gushyiraho ikigo cy’imyidagaduro na siporo mu karere ka Musanze (Musanze Entertainment, sports & cultural center) watekerejwe mu rwego rwo kongera ibyiza bigize akarere ka Musanze ndetse no guha urubyiruko ubundi buryo bwo kwihangira umurimo rubinyujije mu mpano zarwo aho tugira tuti “ MY TALENT MY BUSINESS”.
Uyu mushinga n’igitekerezo cya TOP 5 SAI isanzwe ari company y’urubyiruko ikora ibijyanye no guteza imyidagaduro n’ubuhanzi ibinyujije mu bikorwa bitandukanye mu karere ka Musanze byumwihariko ndetse no ku rwego rw’i Gihugu.
Mu ntangiriro iki kigo kikaba kizafungurwa kuri salle polyvalente y’akarere ka Musanze icungwa kandi ikabyazwa umusaruro na TOP 5 SAI ahateganijwe kujya hakorerwa ibikorwa byo gushakisha impano zinyuranye kuzirera (developer) ndetse no kuzibyaza umusaruro mu rwego rwo kwihangira umurimo.
IMPAMVU ZATUMYE HATEKEREZA GUSHYIRWAHO UYU MUSHINGA :
Muri iki gihe mu gihugu cyacu cy’u Rwanda ndetse no mu bindi bihugu byinshi byo kumugabane itandukanye hagenda harushaho kugaragara ikibazo cyo kubura akazi (ubushomeri) cyane cyane mu rubyiruko kubera ko isoko ry’umurimo risanzwe abantu benshi bazi kandi bamenyereye ari isoko rishingiye kubikorwa bisanzwe bikorwa nko guhinga korora ndetse no gutanga serivisi zishingiye ahanini kubicuruzwa.
Ibi bituma benshi mu rubyiruko bagenda Babura akazi ari nayo mpamvu TOP 5 SAI yatekereje uburyo yakora umushinga ufasha abantu guhanga umurimo babikomoye ku mpano zabo, ibi ntibyoroshye kuko bisaba ko impano yawe ubanza ukayikuza ukayinononsora kugirengo ubashe kuyibyaza umusaruro uguteza imbere ugateza imbere n’igihugu cyawe.
Izi mpano zakwiye kwibandwaho zikaba ari izijyana n’ibikorwa ndangamuco ndetse n’imyidagaduro byafasha muguhangira umurimo abazifite ndetse bigakurura n’abakerarugendo n’abandi bashaka kwidagadura (tourisme communautaire) binyujijwe mu kigo ndangamuco n’imyidagaduro.
Mu Rwanda kuri ubu ibigo bitanga services z’imyidagaduro akaba ari bicye cyane hirya no hino mu gihugu kandi abaturarwanda nabo bakeneye kugezwa ho izi services kugirango nazo zibe inyunganizi mu musanzu w’iterambere ry’igihugu, by’umwihariko mu karere ka musanze akaba ntakigo na kimwe cy’imyidagaduro na siporo kiharangwa.
Akarere ka Musanze nk’akarere kazwiho kurwangwa n’ibyiza nyaburanga byinshi nka pariki y’ibirunga, ibiyaga n’ahandi hantu nyaburanga henshi ndetse n’amahoteli asaga 15 kubw’ibi byose kakaba gakurura abakerarugendo benshi ariko igihe barangije gutembera bakaba babura aho bakwidagadurira bikaba ikindi kibazo.
Ibi byose bkaba byaratumye TOP 5 SAI itekereza gushakisha abandi bafatanyabikorwa bayifasha gutangiza iki gikorwa gifitiye inyungu akarere ka Musanze n’abaguye hagamijwe kurushaho gufasha urubyiruko kwihangira imirimo ndetse no guteza imbere akarere ka Musanze.
INTEGO Z’UMUSHINGA :
Umushinga : « IKIGO NGANGAMUCO N’IMYIDAGADURO CYA MUSANZE »
kigamije kugera kuri izi nshingano zikurira :
Gutanga urubuga rwo kwidagadura kubanyamusanze ndetse no kubasura aka karere
Gufasha abafite impano zijyanye numuco nyarwanda ndetse n’imico yahandi kuziteza imbere zikaba zabyazwamo umusaruro byinyuze mu nyigisho n’amahugurwa bizajya bitangirwa muri iki kigo.
Guteza za siporos ngororamubiri imbere hibandwa kuri siporo n’imikino bidasasanzwe mu karere ka Musanze kandi bifasha abantu bakora cyane cyane akazi ko mu biro ndetse n’abanyeshuri basabwa gukora siporo zibafasha kuruhuka no kugira ubuzima bwiza (Gym tonic)
Gufasha urubyiruko rwo mu karere ka Musanze kugira aho rushobora guteranira, kwidagadurira, kwigira ubundi bumenyi butari ubwo mu mashuri asanzwe cyangwa ay’imyuga rukaba rwabona andi mahirwe yo kwihangira imirimo bivuye kuzindi mpano rwagiye ruteza imbere muri iki kigo (MY TALENT MY BUSINESS).
Kureshya ndetse no gukurura abasura akarere ka Musanze ndetse nabamukerarugendo hagamijwe kurushaho kubagezaho ibyiza bitandukanye by’akarere.
Iki kigo kikaba cyarafunguwe kumugaragaro tariki 26/08/2012 na TOP5SAI iki gikorwa kikaba cyaritabiriwe n’umuyobozi w’akarere ka Musanze Madamu MPEMBYEMUNGU Winnifrida.


text:
Muri iyi nama y’umunsi umwe harimo inzego zose zifite aho zihuriye n’umuco ndetse n’itangazamakuru , aha bikaba byitezwe ko abari aha biga ku ngamba z’imaze imyaka irindwi mu bijyanye n’umuco, uruhare rw’itangazamakuru mu guteza imbere umuco ndetse n’ikiganiro kigomba gutangwa n’ubuyobozi bwa RALC ku Bugenzuzi ku bikorwa by’itangazamakuru mu guteza imbere umuco.
Minisitiri Uwacu Julienne ageza ijambo rifungura inama ku bayitabiriye
Minisitiri Uwacu Julienne mu ijambo yavuze ubwo yafunguraga ku mugaragaro iyi nama yibukije abayobozi b’ibitangazamakuru ndetse n’abanyamakuru muri rusange ko ariabantu rubanda bumva kandi bizera ibyo babagezaho ku buryo bisaba kwitondera ibyo bageza ku bantu kugira ngo hadatangwa ubutumwa bwangiza binyuze mu itangazamakuru.
Akibwira abayobozi b’ibitangazamakuru yabibukije ko ibyo batangaza bitewe nuko abanyarwanda babizera babishatse babera urumuri abanyarwanda mu guteza imbere umuco w’u Rwanda binyuze mu itangazamakuru ari nabyo mu byukuri byatumye iyi nama ibaho kugira ngo Minispoc ifatanye n’itangazamakuru barebere hamwe uko Umuco watezwa imbere binyuze mu itangazamakuru.
Minisitiri Uwacu Julienne ubwo yagezaga ijambo ku bari bitabiriye inama
Iyi nama yitabiriwe nabayobozi banyuranye b’bitangazamakuru kimwe n’abayobozi b’ibigo bifite aho bihuriye n’Umuco bose bari bitabiriye iyi nama y’umunsi umwe yateguwe na MINISPOC igamije kurebera hamwe iterambere ry’Umuco binyuze mu itangazamakuru.
Abakorana na Minispoc bya hafi bari bitariye iyi namaUhereye i buryo ni Aldo Havugimana wo muri RBA, Dr Jacques Nzabonimpa ushinzwe umuco muri RALC, na Steven Mutangana uhagarariye umuco muri MinispocBamwe mu bayobozi b'ibitangazamakuru n'abanyamakuru bari bitabiriye inama


text:
Ibintu 5 byagufasha kugira igikoni kiza.
Igikoni ni hamwe mu hantu h’ ingenzi hategurirwa amafunguro afasha abantu kubaho no kwiyubakira ubuzima. Nyamara kandi na none igikoni ni hamwe mu hantu hashobora kubika no gutuma udukoko dutera indwara twororoka kurushaho bitewe n’uko hatagiriwe isuku.
Kugirira isuku igikoni kandi ni ingenzi kuko bitera imbaraga urimo guteka bityo agateka neza kandi yuhuse. bigafasha n’ufungura kugira apeti y’amafunguro yateguriwe ahantu hasa neza.
bimwe mubyagufasha kugirango ugire isuku mu gikoni
1. Gusukura igikoni
Igihe uri gukora isuku munzu ibuka no mugikoni uhafate nkaho ari ikindi cyumba kiri munzu, uhakoropeshe amazi nyuma uhacishe agatambara/itorosho, ibuka guhanagura amadirishya no kumanura imirayi mugihe irimo, ibuka guhanagura buri kimwe cyose kirihafi wifashisha muguteka
2. Gupanga ibintu
mugikoni ni ahantu ho kubahwa kuko niho hategurirwa amafunguro atubeshaho kandi buri munsi, gushyira ibintu kumurongo mu gikoni ni ingenzi, kumenya ibikwiye kuhajya nibidakwiye kuhagera. igikoni kigomba kuba ari icyumba kinini gihagije gifite amadirishya byoroshye gufungura kugirango umwuka mwiza winjire, mugikoni hajya ibikoresho wifashisha uteka gusa, ningombwa kwirinda kuhashyira ibintu nkibi"inkweto, Imyenda, ibikoreshyo by’isuku, ibintu bitagikoreshwa n’ibindi.
3. Gupfuka cg Gupfundikira
niba umaze gukeka ibuka gupfundikira ibyo watetse kugirango hatagira udusimba tujyamo cg se ngo bikomeze bizamure umwuka bityo impumuro zitandukanye zibiryo zihumuze igikoni muburyo bwiza cg se bubi bitewe nubyumva.
4. Kwandurura
mugihe dutetse twifashisha ibikoresho bitandukanye yaba ibyo guteka cg bitari ibyo guteka. ibuka kwandura mugihe ukimara gukoresha ikintu ugisubize mu bubiko bwacyo ukimara kugikoresha kugirango wirinde ko biba byinshyi bityo bigateza akavuyo.
5. Gutegura.
iyo igikoni gisa neza ukibonye wese yumva bimunejeje, igikoni naho hagomba gutegurwa. nimba harimo akabati cg imeza ushobora gushyira hejuru yaho ivase irimo ururabo/ indabo, indabo nizo nziza kuko ushyizemo indi mitako uwabibona yagirango nibikoresho byo mugikoni, biba byiza kandi no gutereka ivase nini ahantu munguni irimo urundi rurabo bityo bizatuma mugihe wakoze isuku igikoni cyawe gihora gikeye rwose. ushobora no gushyira tableau/cadre nini iriho ibijyanye n’ibiribwa/ibinyobwa kugikuta kimwe mugikoni.
ibindi: ibuka gutera irangi mugikoni, ibuka gusukura inzugi n’amadirishya no kubirangaza igihe utetse, ibuka gukoresha umwambaro wabigenewe igihe utetse, ibuka koza amasafuriya n’amasahane neza ahorane umucyo,ibuka gusukura amacupa arimo ibyo ukoresha mugikoni(mayonaise, umunyu, ikawa,..) ibuka gupanga neza ibiri mugikoni, ibuka kudashyira icyibonetse cyose mugikoni, ibuka kugira agatambaro kihariye ko guhanaguza ibintu mukoni, ibuka gushyira poubelle ipfundikiye hafi mugikoni wibuke no kumena ibirimo umunsi kuwundi.
Ibi nubikurikiza ukaba wanabitoza umukozi wo mugikoni ntakabuza uzumva ufitiye ishema igikoni cyawe bityo ntugire ipfunwe ryo kugira uhabona.


text:
Hari abagore bakunda ubwanwa bwinshi bw’abagabo, bakabukorakora bakabusomagura ba nyirabwo nabwo bagahora babukoramo. Nyamara ubushakashatsi bwagaragaje ko mu bwanwa bwinshi habamo za ‘bacteries’ nk’iziba mu mwanda w’umuntu yituma mu musarani.
Ikigo cya Quest Diagnostics d’Albuquerque cyo muri New Mexico muri USA cyakoze ubushakashatsi ku tuntu duto cyane dushobora kugaragara mu bwanwa bw’abagabo. Ngo nta keza karimo.
Bakoze isuzuma ku bagabo babishatse bateretse icyanwa nk’icy’amasekurume, aba bakoreweho isuzuma nyamara ngo ni abasanzwe basa neza kandi banagira isuku ihagije.
Ibyavuyemo ni uko ubu bushakashatsi bwerekanye ko mu bwanwa ari mu ishyamba ry’inzitane ryuzuyemo ibihumbi n’ibihumbi by’utuntu duto cyane tw’insobamboni (bacteries).
Utu dukoko dutera indwara ngo twibera mu mutuzo muri ibyo bihuru kuri two, muri two ngo harimo utumeze neza nk’utuba mu mwanda uva mu nda y’abantu bajya kwituma mu musarani, cyangwa ku bikoresho byo mu musarani.
Usibye kuba icyari cy’utu dusobamboni dutera umwanda, ubwanwa bwinshi kandi ngo bwakira ibice bito byinshi bitandukanye biba bicaracara imbere y’umuntu. Muri byo harimo nk’ibice by’ibiryo iyo umuntu w’ubwanwa bwinshi ari kurya bigomba byanze bikunze kugwa mu bwanwa maze bigahita bihinduka (decomposition) vuba cyane kubera undi mwanda biba bisanze.
Kuko uyu mwanda utagaragarira amaso benshi mu batereka icyanwa cyangwa ababareba bashobora kwibeshya cyane ko isuku ari yose, nyamara si uko biri.
Carol Walker umuhanga mu bya ‘bacteriology’ yatangarije Dailymail ko imiterere y’isura y’umuntu yihitisha cyane ihererekanywa ry’umwanda. Kuba ubwanwa buri hafi cyane y’umunwa n’amazuru ahantu hashobora kugera kenshi za ‘bacteries’ ngo bituma nabwo buhinduka indiri yazo.
Carol avuga ko ubwoya bw’ubwanwa butandukanye n’ubundi bwoya nk’umusatsi. Ati “Ubwanwa buratyaye cyane, bituma bufata cyane umwanda mu buryo bworoshye.”
UMUSEKE.RW


text:
Ntabwo ngerageza kukwigisha gusambana kuko uwo ni umurimo wa Shitani!
Buri gihe siko umugabo cyangwa umusore aba afite umugore cyangwa umukunzi umwe rukumbi ashobora guhuza nawe igitsina ngo arangize ibibazo bye by’umubiri. Muri iki gihe kwikinisha
bishobora kugufasha. Nyamara hari abadashaka kwikinisha cyangwa bumva bishakira igituba uko byamera kose bajya kureba bagasanga hari umukobwa cyangwa umugore washobewe ushaka kubyaza igituba cye amafaranga.
KUGURA IGITUBA:IBINTU 8 UGOMBA KUMENYA
Wiyemeje rero kugura igituba
1.igituba ni icyo waguze nta rukundo rurimo. Ntiwibeshye ngo ubivange n’urukundo kuko indayi yagufatira ikakurya utwawe twose.
2.Indayi ni umucuruzi nawe uri umuguzi mu iduka ry’igituba. Ugomba kumenya neza ibyo ugura ibyo ari byo n’uko wishyura hakiri kare ngo mutaza gutera amahane. Niba ari umuswero umwe cyangwa ibiri ukamenya ayo wishyura kuri buri muswero. Aha nta rukundo rurimo ntiwibeshye; urashaka kwizimiriza umuriro indayi na yo irashaka amafaranga.
3.Itwaze udukingirizo duhagije kandi ufitiye ikizere ko ari tuzima. Waguze ahantu ho kwizerwa.
Abakobwa n’abagore b’indayi bakunze kugendana indwara z’ibitsina z’amoko atandukanye.
4.Irinde cyane gusomana n’indayi kuko ishobora kuba isoma imboro nyinshi igashobora kuba yaba irwaye imitezi mu kanwa nka Herpes, Gonorrhea yo mu muhogo na Syphillis.
5.Irinde kunyaza indayi cyangwa ko hari amazi yagutarukira ku gice icyo ari cyo cyose cy’umubiri, kuko amazi mvagitsina agira indwara nyinshi z’imitezi ushobora kwandura ku ruhu nka Gonorrhea, Clamydia n’izindi zandurira ku gukoranaho ku mubiri.
6.Indayi nyinshi ni ibyihebe n’amabandi kuko gufata ikimezo cyo kugurisha igitsina cyawe ku mafaranga akenshi bikorwa n’abihebuye. Ashobora kugusaka amafaranga mu mifuka cyangwa akaguteza andi mabandi.
7.Ugomba rero kwita ku mutekano wawe. Kumenya niba wakwikura mu y’abagabo biramutse bikubayeho. Niba ukeka ko aho mugiye kubikorera nta mutekano uhari, ibyiza ni ukubireka.
8.Guswera indayi rero urabona ko bitoroshye ibyiza ni ukubyirinda uko bishoboka, waba ubikeneye ukamenya ibyo ugiyemo ibyo ari byo.


text:
Abami b'u Rwanda
Abami b'u Rwanda
Ubucurabwenge bwigisha ko Urwanda rwimye Abami 43, kuva ku ngoma za mbere kugeza ku ya Mutara Rudahigwa, kuko Alexis Kagame yabwiwe Ubucurabwenge ku ngoma y'uwo mwami, aba ariwe aheraho. Ayo mazina yose yarondorwaga mu gihe cy'imihango yo kwimika umwami. Bavugaga amazina y'Umwami n'ay'Umugabekazi bamaze kwimika, bakarondora n'aya ba se na ba nyina, n'ibisekuruza byabo bombi, bagakomeza batyo ku bami bose, kuzageza kuri Nkuba, ari we Shyerezo, akaba inkomoko y'Abami b'Urwanda.
Ayo mazina murayasanga mu gice kiyarondora nk'uko Alexis Kagame yayanditse mu Nganji Kalinga (Amasekuruza y'Abami b'Urwanda). Hinga dufate ay'Abami n'Abagabekazi gusa, tutavuze ibisekururuza by' Abagabekazi, maze tuyakurikiranye, dukurikije bya bihembwe tumaze kuvuga: Abami b'Ibimanuka, Abami b'Umushumi, Abami b'Ibitekerezo.
A. Abami b'ibimanuka
Duhereye ku Nkomoko y'Abanyiginya, Shyerezo Nkuba, dore amazina Ibimanuka:
- Shyerezo Nkuba
- Kigwa
- Muntu
- Kimanuka
- Kijuru
- Kobo
- Merano
- Randa
- Gisa
- Kizira
- Kazi
- Gihanga
B. Abami b'Umushumi, n'Abagabekazi babo:
- GIHANGA Ngomijana + Nyiragihanga Nyirarukangaga
- Kanyarwanda Gahima + Nyirakanyarwanda Nyamususa
- Yuhi Musindi + Nyirayuhi Nyamata
- Rukuge + Nyirarukuge Nyirankindi
- Nyarume + Nyiranyarume Nyirashyoza
- Rumeza + Nyirarumeza Kirezi
- Rubanda + Nyirarubanda Nkundwa
- Ndahiro Ruyange + Nyirandahiro Cyizigira
- Ndoba Samembe + Nyirandoba Monde
- Nsoro Samukondo + Nyiransoro Magondo
- Ruganzu Bwimba + Nyiraruganzu Nyakanga
- Cyirima Rugwe + Nyiracyirima Nyakiyaga
C. Abami b'Ibitekerezo
1. Cyirima Rugwe + Nyiracyirima Nyakiyaga
2. Kigeri Mukobanya + Nyirakigeri Nyankuge
3. Mibambwe-Mutabazi Sekarongoro + Nyiramibambwe Nyabadaha
4. Yuhi Gahima + Nyirayuhi Matama
Ndahiro Cyamatare + Nyirandahiro Nyirangabo
Ruganzu Ndori + Nyiraruganzu Nyirarumaga
1. Mutara Semugeshi + Nyiramavugo Nyirakabogo
2. Kigeri Nyamuheshera + Nyirakigeri Ncenderi
3. Mibambwe-Mutabazi Gisanura + Nyiramibambwe Nyabuhoro
4. Yuhi Mazimpaka + Nyirayuhi Nyamarembo
Karemera Rwaka + Nyirakaremera Rukoni
1. Cyirima Rujugira + Nyiracyirima Kirongoro
2. Kigeri Ndabarasa + Nyirakigeri Rwesero
3. Mibambwe Sentabyo + Nyiramibambwe Nyiratamba
4. Yuhi Gahindiro + Nyirayuhi Nyiratunga
1. Mutara Rwogera + Nyiramavugo Nyiramongi
2. Kigeri Rwabugiri + Nyirakigeli Murorunkwere
3. Mibambwe Rutarindwa + Nyiramibwambwe Kanjogera
4. Yuhi Musinga + Nyirayuhi Kanjogera
1. Mutara Rudahigwa + Nyiramavugo Kankazi
2. Kigeri Ndahindurwa + Nyirakigeri Mukashema
Source:http://webspinners.com/Gakondo/rw/Lists/index.php
par Marie Rose Mukarutabana
------------------------------------------------------------------------------------
Inkuru Ya Kigwa
ubagejejweho na
Rose-Marie Mukarutabana
I. Sabizeze avuka mu Gicuba
Umuhanuzikazi Imhanvu
Shyerezo, Umwami w'igihugu cyo Hejuru, yari afite abagore benshi, barimo uwitwa Gasani. Ariko Gasani akaba amaze igihe kirekire yaragumbashye. Bukeye haza umuhanuzikazi witwa Imhamvu, aramubwira ati:
"Nkuragurire umwana w'umuhungu ugiye kubyara!"
Gasani ati "Winshinyagurira! Iki gihe maze cyose naragumbashye, uwo mwana azava hehe?"
Imhamvu ati "Uzamubyara, ndabikuraguriye, nanjye icyo gihembo nzakibona!"
Gasani ati "Ese uhembwa iki?"
Undi aramubwira ati:
"Icyo uzampemba ntikiruhije: upfa kunyihera icyo namambara n'ikintunga, nkaza ngatura mu rugo rwawe, kugira ngo mbone uburyo bwo kugumya kukubwiriza uko uzabigenza."
Gasani yemera ibyo Imhamvu amubwiye. Amushakira umwanya mu gikali, amushyira aho, aramutunga, akajya amukuburira inkanda uko akanishije inshya. Byibera aho.
Igicuba cy'umurinzi
Bukeye Imhamvu abwira nyirabuja ati:
"Ubajishe igicuba cy'umurinzi, ubuganizemo amata, nzakubwira."
Muri iyo minsi, Shyerezo akaba afite umugambi wo kwagura ibihugu bye. Maze ahamagara abapfumu be, kugira ngo bamurebere inzira yo kuzuzuza uwo mugambi.
Abapfumu bashaka ikimasa kizaba imana, bakizana mu gikali i Bwami. Bashaka imbuto y'Umwami, bayibuganiza cya kimasa, baracyongorera, barakibiikiira. Bamaze kukibiikiira, baracyoorosora, baratega, basanga cyeze. Bajya rero mu nzu kuvuga amabara yacyo.
Imhamvu abonye Abapfumu bamaze kwinjira i Kambere, abwira nyirabuja ati:
"Genda wende uriya mutima w'imana yeze, maze uwuzane, uwushyire muri cya gicuba wabuganijemo amata. Ariko wihishe, ntihagire ukubona."
Gasani aranyonyomba, no kuri ya mana, yenda wa mutima, araza awushyira muri cya gicuba cy'umurinzi. Igicuba akijisha ku ruhimbi rw'ibisabo, bakajya bakidomamo amata y'inshyushyu, uko inka zihumuje, mu gitondo na nimugoroba, kugira ngo gihore cyuzuye, nk'uko Impamvu yari yamubwiye.
Byibera aho. Amezi cyenda arashira, mu kwa cumi Imhamvu abwira Gasani ati "Genda ujishure cya gicuba, ugipfundure, urebe ikirimo."
Gasani aragenda no ku ruhimbi rw'ibisabo, ajishura cya gicuba, aragipfundura, arebamo. Arebyemo asanga akana k'uruhinja kareremba hejuru y'amata. Ahita avuza impundu, n'abo mu rugo bose bamutiza izindi, bati:
"Gasani yabyaye! Nimuvuze impundu!"
Umwana bamukura mu gicuba, bamukubise amaso basanga ari agahinja k'agahundu, keza cyane.
"Uwo mwana si uwanjye."
Inkuru ngo igere kuri Shyerezo, bamubwira ngo aze kwita umwana izina, arabahakanira, intumwa arayirukana, ati:
"Uwo mwana si uwanjye!"
Umunsi wa munani ugeze, Shyerezo koko ntiyaza guterura umwana, ngo amwite izina. Bongeye kumwibutsa, noneho ararakara, ati:
"Sinabawiye ko uwo mwana atari uwanjye, kandi ntamushaka? Nibanamwice, sinshaka ko ambera aho!"
Gasani n'umuja we babyumvise, umwana baramuhisha. Gasani amwita Sabizeze, kubera ko yari yamukuye ku mana yeze. Naho abo Shyerezo yohereza kwica wa mwana, bakanga kwiteranya na nyirabuja, bakabanza kumuburira, umwana bakamuhisha.
Sabizeze yibanira atyo na nyina, arakura, uko akura akagenda asana se, arushaho kuba mwiza. Abantu bakabwira Shyerezo, bati:
"Nyagasani, rwose ufite umwana mwiza cyane, utaraboneka mu bantu!"
Shyerezo ati:
"Uwo mwana ko nategetse kumwica, byagenze bite? Simushaka, ntabwo ari uwanjye! Kandi namvire mu gihugu!"
Amwita Imana
Bigezeho, Abagaragu bakuru b'Umwami baraza babwira Gasani bati:
"Mwamikazi, tuje kureba umwana wawe barahiriye: muduhamagarire tumurebe!"
Gasani ahamagaza Sabizeze. Umwana ageze imbere ya ba Batware, ngo bamukubite amaso, baratangara, basanga koko ari mwiza bitarabaho, kandi asa na se. Baragenda babwira Shyerezo bati:
"Nyagasani, umwana ufite hariya ni akataraboneka! Uwamwica ni nko kukwica ubwawe!"
Shyerezo yibuka ko yari amaze kwohereje intumwa zo kwica uwo mwana gatatu, zose zikagaruka zimutaaka, zimutangarira, yiyemeza kwigiira yo. Aragenda no kwa Gasani. Ahageze, bahamagaza umwana, ngo aze aramutse Se. Shyerezo amukubise amaso, ibyo kumwica ahita abireka, ahubwo aramuterura, amugira uwe, amwita Imana.
II. Imanuka rya Kigwa
Sabizeze uko akura, ni ko bagenda basanga atameze nk'abandi bana. Byakubitiraho no kwibuka ko se yari yabanje kumwihakana, abantu bagatangara cyane. Ariko baabaza nyina aho yamukuye, n'uko yamubyaye, Gasani akaryumaho.
Bukeye nyina wa Gasani aza kumusura, baganiriye arabimubaza, noneho Gasani aramubwira. Naho ubwo umutwa wa Sabizeze ari hafi aho, icyo bavuze cyose arata mu gutwi. Amaze kubitora neza, aragenda abibwira shebuja Sabizeze. Ati:
"Mbega mwana wa Databuja, ugira ngo ndacyatangajwe n'uko uturusha byose? Namenye ko utavutse nk'abandi, ahubwo wavuye mu mutima w'Imana yeze! Numvise nyoko abibwira nyokuru!"
Imanuka rya Kigwa
Sabizeze abyumvise, ararakara, ati:
"Ubonye Mama ngo arambyarura! Sinkibaye muri iki gihugu, sinabona aho nkwirwa!"
Sabizeze aboneza ubwo, ajya ku kiraro cye, yenda umuheto we, ahamagara imbwa ze z'impiigi, Ruzunguzungu na Ruguma. Ajya mu ruganda rwa Se, yenda umuriro, awuhambira mw'ifumba, yenda n'inyundo ya se, yitwa Nyarushara. Ajya mu biraro by'inka, ayobora imfizi Rugira, n'insumba yayo Ingizi. Ajyana n'imfizi y'intama Mudende, n'iyayo Nyabuhoro. Ajyana n'isekurume y'ihene Rugeyo, n'isake Mugambira, n'inyange.
Amaze gukoranya ibyo byose, akora ku muvandimwe we Mututsi, na mushiki wabo Nyampundu. Umutwa Mihwabaro ataho, maze bashyira nzira.
Bageze ku rugi rw'ijuru, Sabizeze yegura ya nyundo ya Se, Nyarushara, ayikoma ku rugi, hejuru no hasi, no hirya no hino. Ijuru rirakingura, n'uko baruruka. Ariko ya nyundo iramucika, imanuka umujugujugu, igwa ku gisi cya Muhabura, irataruka yijugunya mu kiyaga cya Gipfuna.
III. Ikinani cya Mubari
Ibimanuka bihura n'Abasangwabutaka.
Bamanuka kw'ijuru baza mu gihugu cyo hasi, maze bururukira ku rutare rw'Ikinani, mu Mazinga ya Mubali. Hakaba mu gihugu cy'Abazigaba, Umwami wabo ari Kabeja. Baca ingando, barahatura, baracanira, bibera aho.
Bukeye abo kwa Kabeja baza kubona umwotsi mw'ishyamba, baratangara, bati "Mbese biriya bintu ni ibiki?" Birabayobera.
Bukeye basanga umwotsi wahamenyereye. Bajya kubibwira umwami wabo Kabeja. Yohereza intumwa, ati "Nimujye kundebera biriya".
Intumwa zigeze ku Kinani, zihasanga abo bene Shyerezo. Abazigaba babakubise amaso, babanza gutinya, ariko babonye abandi batabakuye, ubwoba burashira, barababaza bati:
"Muli bantu ki? Muri abahe? Mwaje kwenda iki aha ngaha?"
Sabizeze ati:
"Nimuhumure, natwe turi abantu, duturuka mw'ijuru, kandi turi abashyitisi b'amahoro, ntabwo tugenzwa no kugira icyo tubatwara. Ahubwo twaje tubasanga, ngo tubungure amaboko, tubungure umuryango. Namwe mubaye imfura mwatubanira."
Intumwa zisubira kwa Kabeja, zimubwira ibyo zabonye n'ibyo zumvise. Kabeja yakira abo bashyitsi, abemererera gutura muri iryo shyamba, bariragiramo, bararihiga. Babita Ibimanuka, kuko bari bavuye mw'ijuru. Umutware wabo, ari we Sabizeze, noneho bene igihugu bamwita Kigwa, kuko yaguye aturuka mw'ijuru. Ibimanuka na byo rero bikabita Abasangwabutaka.
Ibimanuka bibana n'Abasangwabutaka, bibigisha ubwenge bw'ibyo mw'ijuru, cyane cyane ibyerekeye umuriro, kuko ari wo wabanje gutera Abasangwabutaka amatsiko. Mbese barabahaka, abandi barabayoboka, babana neza cyane.
IV. Ishaaka ry'Ibimanuka
Kigwa arongora Mushiki we
Bukeye Kigwa abwira Mututsi ati:
"Mbese ko uruzi inyamaswa twazanye zimaze kugwira, twe tukaba tukiri uko twaje, bizagenda bite? Tugiye kuzacika!"
Undi ati "None se, uragira ngo tubigenze dute?"
Kigwa ati "Enda turongore mushiki wacu Nyampundu, maze tubyare, tugwire."
Mutusi aramurahira, ati "Sinarongora mushiki wanjye! Ariko sinkubujije, nushaka umwirongorere!"
Ni bwo Kigwa arongoye Nyampundu. Babyarana umukobwa Sukiranya. Amaze gucuka, bamukurikiza umwana w'umuhungu, bamwita Muntu. Biba aho, Nyampundu na Mututsi birerera abo bana, barakura.
Mututsi atinda akarongora Wa mukobwa ammaze gukura, avamo inkumi nziza cyane. Nuko Kigwa agira Mututsi, ati:
"Dore aho wabereye, uri ingaragu. None ubwo Sukiranya yabaye inkumi, enda mugushyingire, utazavaho ucika!"
Mututsi ati "Sinashaka umwana mbyaye!"
Kigwa ati:
"Niba ari icyo kikubujije, reka nkwereke uko tubizirura. Genda uture hakurya yacu hariya, bukeye uzaze kumusaba. Ninkubaza ubwoko bwawe, uzansubize uti 'Ndi umwega wo hakurya'. Nanjye rero umugeni nzahita muguha".
Mututsi arabyemera, abigenza atyo. Bukeye arongora Sukiranya, babyarana abahungu batatu: Mukono na Muha na Serwega.
Si jye wahera!
Aho iyi nkuru twayikuye:
Alexis Kagame, Inganji Kalinga, pp. 61-65;
1


text:
Ngororero: Uburyo bushya bwo gutoza Itorero ry’Igihugu buzegereza indangagaciro abaturage
Nyuma y’uko hashyizweho uburyo bushya bwo gutoza intore zo ku rugerero, abatuye akarere ka Ngororero basanga bizatuma abaturage benshi begerezwa amahirwe yo gusobanukirwa n’indangagaciro na kirazira by’abanyarwanda kurusha uko byakorwaga mbere.
Ubwo umuyobozi w’itorero ry’Igihugu mu karere ka Ngororero, Mukantabana Odette yasobanuriraga abayobozi b’ibigo by’amashuri uko gutoza intore zo ku rugerero bizajya bikorwa, bishimiye ko imirimo y’itorero yegereye abaturage mu mirenge, bityo bikaba bizorohera intore gutanga umusanzu aho zivuka no kuhaba intangarugero.
Ibi kandi ngo ni umwanya mwiza abandi baturage batarabona amahirwe yo guhabwa inyigisho zirebana n’intore bazaba babonye, kuko bazazegerezwa mu gihe cy’ibiganiro ndetse na nyuma yabyo. Ubu buryo kandi ngo buzongera umubare w’abatoza b’intore kuko ku rwego rw’akarere hazatozwa abatoza 145 bazatorezwa ku kigo cyatoranyirijwe kuba site y’akarere (DUDC: District Ubutore Development Center), nabo bazamanuka mu mirenge.
Ikigo cy’ishuri cya ASPADE Ngororero nicyo cyatoranyirijwe gutorezwaho abatoza b’intore. Muri rusange, intore zo ku rugerero zizajya zitorezwa mu byiciro bitandukanye ku mashuri aho biga, kuri site imwe yatoranyijwe muri buri murenge (SUDC: Sector Ubutore Development Center), ndetse bagire n’igihe cyo gutozwa bataha I wabo mu gihe cy’ibiruhuko.
Uretse ubu buryo bwo gutoza bunishimiwe n’abanyeshuri biga mu mashuri yisumbuye, urugerero narwo ruzakorwa mu byiciro 2, aho ikiciro cya mbere kigizwe n’ibikorwa bimara amezi 7 intore zitaha I wabo mu ngo, naho amezi 5 bakazayakorera muri kaminuza.
Bamwe mu bakuze batabonye amasomo arebana no gukunda no gukorera igihugu bavuga ko bazahungukira nkuko kabera Ferdinand wo mu murenge wa kageyo abitangaza, bityo nabo bamenye uko bagomba kwitwararika indangagaciro nyarwanda.


text:
Gutinda kubyara ku mubyeyi ugeze igihe bitera umwana we ingaruka zikomeye ndetse zikaba zatuma atakaza ubuzima. Nk’uko tubikesha urubuga rwa internet Wikipedia, ngo gutinda kubyara ku mubyeyi bituma umwana we atabona umwuka wa oxygene uhagije ndetse ibi bigatuma hangirika ibice bikomeye by’umubiri we harimo ibihaha, ubwonko, umwijima, umutima, amara ndetse n’impyiko.Cyakora ngo igice cyangirika kurusha ibindi ni ubwonko, ibi bigatuma agira idindira mu mikurire ndetse n’imitekerereze bitewe no kwangirika k’ubwonko. Uku gutinda kubyara kandi k’umubyeyi ugeze igihe, bituma umwana we abura umwuka byaba biba ku bana bari hagati ya 2 n’10 ku 1000.
Kugabanuka k’umuvuduko w’amaraso ku mubyeyi ngo biri muri bimwe bituma umwana abura umwuka wa oxygene. Ni byiza ko ababyeyi babyarira kwa muganga kugira ngo hageragezwe kongerera umwana umwuka ndetse n’ubundi bufasha bw’ibanze ku bana nkabo bikabongerera amahirwe yo kubaho. Ibi bikazatuma hagabanuka imfu ku bana bari munsi y’imyaka itanu ndetse n’ababyeyi.


text:
Kemura ibibazo winjira kuri porogaramu ya Xbox
Niba ufite ibibazo byo kwinjira kuri porogaramu ya Xbox, dore ibintu bike wagerageza.
Reba neza ko wihuje kuri interineti.
Jya kuri Xbox.com maze winjireho kugira ngo urebe neza ko serivisi ya Xbox iriho kandi iri gukora kandi ko konti yawe nta kibazo ifite.
Kuri PC yawe, jya kuri Itangira > Amagenamiterere > Igihe & ururimi. Munsi ya Itariki n’igihe , reba neza ko Kugena igihe byikora igenamiterere rirafunguye.
Niba nta yandi mahitamo akora, jya kuri Itangira > Amagenamiterere > Konti maze ushakishe konti ya Microsoft wakoresheje winjira kuri porogaramu ya Xbox, maze uhitemo Kuvanaho. Noneho usubire kuri porogaramu ya Xbox maze winjire ukoresheje konti ya Microsoft umaze kuvanaho.


text:
Courage mukecuru!! Gusoma ni ngombwa cyane kugirango tujijuke.Birababaje kubona abanyarwanda bakunda gusoma ari bake cyane.Byaba ibinyamakuru bisanzwe cyangwa ibitabo byerekeye imana.Urugero,abantu hafi ya bose batunze Bible mu rugo.Nyamara hafi ya bose ntabwo bazi ibintu Bible ivuga,uretse wenda kumenya ko Yesu yabayeho,agapfa,agasubira mu ijuru.Ntabwo bazi ko Bible ivuga ibi bikurikira: Dutegereje isi nshya izaba paradizo (2 Petero 3:13),Abantu benshi beza bazaguma ku isi ya paradizo,naho ababi bose imana ibarimbure ku munsi w'imperuka (Imigani 2:21,22),imana izakuraho ubutegetsi bw'abantu,ishyireho ubwayo (Daniel 2:44),Yesu niwe imana izaha gutegeka isi ya paradizo (Ibyahishuwe 11:15).N'ibindi byinshi abantu batazi biri muli Bible.Nkuko Bible ivuga ahantu henshi,abantu bose batita ku byerekeye imana,bakibera mu byisi gusa,imana izabarimbura ku munsi w'imperuka,kuko ibafata nk'abanzi bayo.Byisomere muli Yakobo 4:4.Ibi mbizi kubera ko nsoma cyane Bible. Nawe witegereza utuntu duke Padiri cyangwa Pastor bakubwira,akenshi tuganisha ku Cyacumi kubera kwishakira ifaranga.Haguruka wige Bible.Niba ushaka ubufasha ku buntu kandi tugusanze iwawe,tubwire.Impamvu nukugirango uzabone ubuzima bw'iteka.
Gatare - 17/05/2018 saa 06:54


text:
Ihohoterwa rishingiye ku gitsina rikunze gukorerwa abagore hari aho usanga rifite inkomoko ku myumvire n’imico yo hambere, ndetse ugasanga na n’ubu hari abo iyo mico yakwamiyemo bigatuma bahohotera abandi.
Imwe muri iyo mico ya kera harimo imitekerereze igikomeza gushyira imbere umwana w’umuhungu, ababyeyi bamwe bakibwira ko abana b’abahungu ari bo bubaka izina ry’umuryango kubera ko mu muco, igisekuru cy’abanyarwanda cyubakiye ku mukurambere w’igitsina gabo.
Haracyagaragara kandi imyumvire ifutamye, n’imiziririzo y’urwitwazo idasobanutse ikumira abantu b’igitsina gore ku mirimo imwe n’imwe ku buryo bibagabanyiriza ikizere n’amahirwe yo gukungahazwa n’inyungu zikomoka mu byo bakora.
Hari abumva ko umukobwa agomba gushaka umugabo akiri muto ngo atazagumirwa kandi umugabo agomba kuba amuruta mu myaka.
Usanga hariho uburyo bwinshi bwo kubana k’umukobwa n’umuhungu cyangwa umugore n’umugabo bidakurikije amategeko, nubwo iyo myitwarire iba itemerwa n’amategeko nko guterura, guharika, gushumbusha umupfakazi umugabo wabo cyangwa undi wese wo mu muryango yashatsemo. Hari aho bigikorwa hitwajwe umuco.
Ku bijyanye no gushyingira kandi ababyeyi basigaye bitwaza umuco wo gukosha umukobwa bagaca umuhungu ikiguzi cy’inkwano nyinshi bikaba byatuma umukobwa ahohoterwa ageze mu rugo, cyangwa se bakaba babana mu buryo batubahirije amategeko
Mu ngo zimwe na zimwe abagore nta burenganzira bafite bwo gufata ibyemezo ku micungire y’umutungo. Ugenzurwa kandi ugacungwa n’abagabo, kabone niyo abagore barusha abagabo babo umushahara. Akazi gatanga umushahara ku bakobwa n’abagore usanga gakurura amakimbirane hagati yabo n’ababyeyi cyangwa abagabo batemera ko bakwigenga kuri uwo mushahara, bakavuga ko ahubwo ubatera gusuzugura
Ihohoterwa rishingiye ku gitsina risubiza inyuma amajyambere y’umuryango n’abawugize, rikagira ingaruka n’ingorane ku buzima bw’abarikorerwa, rikangiza imibereho yabo, rikabatera kwiheba no gutakaza ikizere. Itandukaniro ry’igihe cyashize n’igihe cy’ubu ni uko abanyarwanda batangiye kumenya uburenganzira bwabo ku buryo babasha kwitabaza inzego zishinzwe kubarengera no kubaha ubufasha bakeneye.
Byanditswe hifashishijwe Raporo y’ubushakashatsi ku ndangagaciro z’umuco nyarwanda zikwiye gutezwa imbere n’imyitwarire igayitse ikwiye guhindurwa hagamijwe iterambere rirambye ry’u Rwanda n’Abaturarwanda, bwakozwe na Unity Club
Uko imyumvire ishingiye ku muco ikurura ihohoterwa
Labels: abagore, uburinganire


text:
Abagore n’abagabo bakunda kujya gukorerwa servisi zitandukanye muri salon barashinjwa kuba batuma habaho ubwumvikane buke ngo. Ku rundi ruhande ariko hari abavuga ko abatanga izo servisi nabo babigiramo uruhare, aho usanga bose bitana ba mwana ku kuba nyirabayazana.
Umusore w’imyaka 27 twasanze ari kwiyogesha yagize ati : “Nagiye kwiyogoshesha muri salon ikunzwe cyane mu mujyi wa Kigali, undi umugabo aza kwiyogoshesha ariko mbere y’uko bamukozaho imashini abanza kubaza niba umukobwa umwoza mu mutwe ahari.
Bamusubije ko ntawuhari ko atakoze maze umugabo ahita ahaguruka avuga ko nta wundi muntu wamwoza mu mutwe uretse uwo mukobwa, arigendera”
Uwo musore yarongeye ati : “uburyo nabonye uwo mugabo ahita asohoka batamwogoshe wabonaga ko hari ikiri inyuma y’umubano afitanye n’uwo mukobwa umwoza mu mutwe”
Bamwe mu bakora umwuga wo gutunganya imisatsi, guca inzara n’ibindi bo bavuga ko baba bakora akazi kabo neza ahubwo ugasanga hari bamwe mu babagana baba bifitiye izindi gahunda.
Fanny woza abagabo mu mutwe iyo bamaze kubogosha yagize ati : ‘kuba hari abagore benshi badakunda ko abagabo babo baboza mu mutwe nyuma yo kogoshwa bifite ishingiro kuko hari abagabo uha serivise bakakubwira ko ubakoreye ibintu byiza, ndetse bamwe bakavuga ko abagore babo batari babibakorera na rimwe bityo rimwe na rimwe bakaba bagusaba nimero mugaherako mupanga n’izindi gahunda’.
Si abagore gusa banga ko abagabo babo bahabwa servisi zo muri salon kuko hari n’abagabo badakunda ko abagore babo bajya gukoresha inzara ku basore kuko usanga baba bamanitse amaguru ku bibero byabo bikaba byatuma bagirana ubushuti budasanzwe.
Karamira ni umugabo ufite umugore n’abana avuga ko nyuma yo kujya muri salon agiye kwiyogoshesha agasanga umugore we bari kumucira inzara kandi yambaye ijipo ngufi yahisemo kumubuza gusubira gukoresha inzara muri salon akazajya azicira mu rugo.
Karamira ati : ‘Umugore wanjye yakundaga kujya kwitunganyiriza inzara muri salo. Rimwe navuye ku kazi mpitira muri salon kwiyogoshesha ngeze muri salo musangayo bari kumutunganyiriza inzara yamanitse akaguru ku kibero cy’umusore kandi yambaye umwenda mugufi. Nahise numva mbuze aho nkwirwa kuko najyaga mbibona ku bandi bagore ariko nkumva umugore wanjye atabitinyuka’.
Nubwo ibi bimeze gutyo, abakorerwa servisi zo muri salo n’abazitanga bakitana ba mwana ku kuba nyirabayazana w’ubuhehesi buvugwa muri za salo, abagana salo bose n’abakoramo siko baba bagamije ibikorwa by’ubuhehesi.
Za salon de coiffure ziravugwamo ubuhehesi
Abagore n’abagabo bakunda kujya gukorerwa servisi zitandukanye muri salon barashinjwa kuba batuma habaho ubwumvikane buke ngo. Ku rundi ruhande ariko hari abavuga ko abatanga izo servisi nabo babigiramo uruhare, aho usanga bose bitana ba mwana ku kuba nyirabayazana.
Labels: abagore, uburinganire


text:
Musanze: Abadafite akazi bashyiriweho ikigo kibahuza n’abagatanga
Bamwe mu rubyiruko rudafite akazi rwo mu Karere ka Musanze rwashyiriweho na Minisiteri y’abakozi ba Leta n’umurimo ikigo kiruhuza n’abagatanga.
Iki kigo cyafunguwe na Judith Uwizeye, Minisitiri w’abakozi ba Leta n’umurimo mu muhango wabereye mu Karere ka Musanze kuri uyu wa 6 Ukuboza 2016.
Minisitiri Uwizeye afungura icyo kigo yavuze ko gifite intego yo guhuza abashaka akazi n’abagatanga, kizanahugura abashaka akazi ku buryo bagasabamo n’imyitwarire igomba kubaranga mu gihe bakora ibizamini.
Yagize ati “Inshingano z’iki kigo ni ebyiri z’ingenzi, zirimo guhuza abatanga akazi n’abagashaka ndetse no kubaka ubushobozi bw’abashaka ako kazi”.
Akomeza avuga ko abashaka akazi bazajya bahugurwa ku buryo bwo gukora imyirondoro yabo ndetse n’uburyo bitwara bakanasubiza mu bizamini, cyane cyane ibyo kuvuga “Interview”.
Yasabye ko icyo kigo begerejwe kibyazwa umusaruro n’abashaka akazi bose, ndetse ko hari na gahunda yo gushyiraho uburyo amakuru ku itangwa ry’akazi, akajya agera kuri buri wese binyuze mu bigo nk’icyo.
Bamwe mu rubyiruko rumaze igihe gito rwiyandikishije ngo rufashwe kubona akazi,baravuga ko cyatangiye kubaha icyizere ko bazakabona.
Mwamarakiza Martin wize iby’ubumenyi bwa mudasobwa muri Kaminuza, avuga ko nyuma yo kwiyandikisha muri icyo kigo yatangiranye n’amahugurwa amufasha kumenya uko bandika umwirindoro usaba akazi.
Aha kandi ngo banigishwa uko umukandida agomba kwitwara mu gihe cy’ikizamini cyo kwandika cyangwa kuvuga.
Ati “Ikintu cyiza nabonye muri iki kigo n’uko gifasha umuntu aho yajya hose mu gihugu kujya mu bubiko bwacyo agakuramo umwirondoro we, asabiraho akazi”.
Icyo kigo cyiswe “Musanze Employment Service Center” cyafunguwe mu Karere ka Musanze na Minisiteri y’abakozi ba Leta n’umurimo (MIFOTRA) ku bafatanye n’ubuyobozi bw’Intara y’Amajyaruguru.
Kije cyiyongera ku kindi kigo bikora kimwe, cyafunguwe mu Mujyi wa Kigali.
Dukurikire ukanda kuri Like
Ibitekerezo ( 4 )
Ubushomeri bumeze nabi nibaze no mu ntara
Ubuyobozi bwiza burangwa numusaruro buba butanga nukuri biragaragara ko mu gihugu cy’urwanda dufite ubuyobozi bwiza kandi ubuyobozi bwiza duheshwa no kubaha Uwiteka Imana yo mu ijuru duhereye kuri Nyakubahwa Prezida wa repubulika y’Urwanda paul kagame, noneho bigezeho aho nabayobozi bacu batekereza kucyibazo cy’ubushomeri bwacu nukuri imana ibahe umugisha kandi uwiteka akomeze kubaha urukundo mudufiteye nanjye ndi umwe mu rubyiruko rwa musanze.
Ahubwo mubwire uko nakwiyandikisha mpite niyandikisha
Murakoze mbifurije Umwaka muhire uzababere uwibyishimo.
Nibyiza cyane pe ariko byababyiza bafunguye nandi mashami muntara zose kuko abashomeri turi henshi.
Byiza cyane kuraje kubazakigana ikindi uzagira amahirwe akabona akazi asabwe kuzagakora neza agendeye kumategeko bamuhaye impamvu mbiveze usanga hariho ubantu bagera mukazi bagahinduka uko bishakiye bigatuma bica akazi disipurine ikinyabufpura kubana kubaha serivise nziza biranga umukozi mwiza murakoze


text:
Umwiherero w’abakozi n’abayobozi ba Nyamasheke ngo watanze isomo ryo kwesa imihigo
Umwiherero w’abayobozi n’abakozi b’akarere ka Nyamasheke wabereye mu karere ka Rubavu kuva ku Cyumweru tariki ya 27/10/2013 kugeza ku wa Mbere tariki ya 28/10/2013 ngo watanze isomo rikomeye mu kwesa imihigo bihaye, nk’uko byemezwa n’Umuyobozi w’aka karere Habyarimana Jean Baptiste.
Habyarimana avuga ko mu kujya muri uyu mwiherero, abakozi ba Nyamasheke bari bafite intego yo gusesengura neza no gufata ingamba zatuma besa imihigo ijana ku ijana kandi ngo bikaba byaragezweho.
Uyu mwiherero kandi ngo wabaye umwanya ku bakozi b’akarere ka Nyamasheke wo gusuzuma imbogamizi zaba zarabayeho mu mwaka washize hagamijwe kuzivanaho kugira ngo iterambere ryihute, ndetse harebwa n’ibyiza byabayeho bishobora kubakirwaho bigakomeza gukoreshwa no muri uyu mwaka.
Intego nyamukuru y’uyu mwiherero ikaba yari ukureba uburyo iterambere ry’ubukungu, imibereho myiza ndetse n’imiyoborere myiza byagerwaho kugira ngo abaturage babashe kubona serivise zinoze zibashoboza kugera ku iterambere nta nkomyi.


text:
Ukeneye Guhaha ibyo wifuza byose kw’isoko mpuzamahanga rya Ebay wakurikiza izi ntambwe zikurikira
1.Fungura urubuga www.ebay.com
2.Funguzamo konte niba ntayo ufitemo, ukande ahanditse “REGISTER“.
3.naho niba usanzwe ufitemo konte ukande ahari “SIGN IN” winjire muri konte yawe.
4.noneho uhite ukanda kw’izina ry’awe hejuru ukande ahanditse ‘Account settings‘
5.Urebe ahanditse “Addresses” uhakande kugirango wongeremo aderese ushaka ko bazajya boherezaho ibyo uzajya uba uguze.
6.uhite ukanda kuri “add new address“,cg View all addresses, noneho ukande kuri “add a new address”
7.Numara kwinjizamo address ukeneye ko bazajya bakohererezaho ibyo uzaba uguze uhite ukanda kuri button ya “Add new address”
8.Noneho uhite ujya kuri SEARCH ushakisheho icyo ushaka guhaha cyose, ukande kuri icyo kintu nurangiza ushyiremo umubare w’ibyo ushaka kugura.
9.uhite ukanda kuri ‘BUY IT NOW‘
10.noneho kuri payment ushyireho uburyo bwo kwishyura nka (Mastercard, cg PAYPAL cg Skrill)
11: barahita bakwereka ibiciro by’ayo wishyura yose nay’iticye arimo byose hamwe(Price+Shipping Fee)
13:Ubundi uhite ukanda kuri “PAY NOW”
14.Uhite ukanda kuri CONTINUE numara kubona TOTAL yayo ugomba gutanga. ukande Continue wemeze.
15.Uhitemo uburyo bwo kwishyura ibicuruzwa wahisemo, Niba washyizeho kwishyura ukoresheje uburyo bwa PAYPAL barahita baguha aho gushyira konte yawe ubundi uyishyiremo wishyure ube urarangije utegereze ko ibyo waguze bizakugeraho kuri aderese uba watanze.
Wifuza kwiga guhahira kuri EBAY.COM mu buryo bwimbitse bwa videwo wakwiyandikisha kuri aya mahugurwa yo kuri sobanuka.com : Buy and Sell on Ebay with Paypal, ndetse wanareberaho amasomo abanza ku buntu mbere yuko wiyandikishaho.


text:
Abayobozi bakuru ba REB bahagaritswe kubera imfashanyigisho n’impamyabumenyi
Nyuma yo kuba Abayobozi batanu ba REB baraye bahagaritswe n’inama y’Abaminisitiri bashobora gukurikiranwa nyuma yo kuba batarubahirije ibyo basabwaga na Leta harimo gukorera impamyabumenyi mu rwanda ndetse no kugeza imfashanyigisho kubo zigenewe kandi bigakorerwa ku gihe .
Mu nama y’Abaminisitiri yari iyobowe na Perezida wa Repubulika y’u Rwanda Paul Kagame, yahagaritse abayobozi bakuru ba REB (Rwanda Education Board) bazira imfashanygisho ndetse n’impamyabumenyi zitagerera igihe kubo zigenewe.
Minisitiri w’Uburezi, Dr Mutimura Eugène yavuze ko impamvu nyamukuru zatumye bahagarika aba bayobozi harimo kuba batarubahirije gahunda yo gukorera impamyabumenyi mu Rwanda ku barangije amashuri yisumbuye andi zikaba zibageraho zitinze.
Dr Mutimura Eugène yagize ati “Impamyabumenyi z’abanyeshuri barangiza umwaka wa gatandatu w’amashuri y’isumbuye zigomba gukorwa ku gihe, aho byatwaraga imyaka ibiri cyangwa itatu kugira ngo zikorwe, kandi zigakorerwa hanze mu gihe politiki ya leta isaba ko zikorerwa mu gihugu.”
Yakomeje agira ati “Byatwaraga umwanya munini bigatuma abanyeshuri barangiza amashuri yisumbuye batabona amahirwe yo kujya muri za kaminuza hirya no hino ndetse ntibiteze imbere politiki ya leta igamije ko umutungo wa leta uhama mu gihugu muri gahunda ya Made in Rwanda.”
Indi mpamvu yatumye abayobozi ba REB bahagarikwa harimo kuba imfashanyigisho zitarageraga kubo zigenewe ku gihe ugasanga hari abaturage babitse ibitabo mu mago yabo, aho mu minsi yashize mu nzu y’umuturage wo mu Karere ka Karongi hasanzwe amakarito 186 y’ibitabo avuga ko yari yarabibikijwe ariko ababimubikije ntibagaruke kubitwara.
Minisitiri w’Uburezi, Dr Mutimura avuga ko ibi bari kubikora kugira ngo ibibazo biri mu burezi bw’ibanze bizabe byamaze kubonerwa umuti mu mwaka utaha.
Dr. Mutimura yagize ati “Iyi niyo mpamvu turigufata ibyemezo bikomeye, kugira ngo ababifitemo intege nke, abadindiza iyo program nk’uko Leta yabyiyemeje bazajya babibazwa.”
Abayobozi bahagaritswe ku mirimo yabo harimo Dr. Musabe Joyce wari umuyobozi Mukuru w’Ishami ry’Integanyanyigisho n’Imfashanyigisho, Dr. Tusiime Rwibasira Michael wari umuyobozi Mukuru w’Ishami rishinzwe Ibizamini n’Isuzumabumenyi, Mujiji Peter wari umuyobozi Mukuru w’Ishami rishinzwe Imirimo Rusange, Karegesa Francis wari umuyobozi w’Ishami rishinzwe Imari na Bagaya Rutaha wari umuyobozi w’Ishami rishinzwe Amasoko


text:
Yerekanye ko abafite ubumuga bashobora gukora bakiteza imbere
Semasaka Jean Marie Vianney utuye mu Murenge wa Remera Akarere ka Ngoma, avuga ko n’ubwo afite ubumuga bw’akaguru, bitamubujije gukora ngo yiteze imbere.
Avuga ko yanze kwicara ngo asabirize, agahitamo kwiga kuboha ibiseke.
Nyuma y’imyaka 11 abikora, avuga ko amaze kwiteza imbere kandi yanabera urugero benshi mu bafite ubumuga, bacyumva ko babeshwaho no gutega amaboko.
Agira ati” Ubu ntunze umuryango w’abantu barindwi, kandi dutuye mu nzu nziza yacu yubakishije isima, ifite ibirahure ndetse n’inzugi z’ibyuma. Byose mbikesha kuboha”.
Semasaka avuga ko atihereranye ubuhanga afite mu kuboha uduseke. Amaze kubyigisha abagore 60 n’abagabo bane nabo bafite ubumuga, kugirango nabo bikure mu bukene.
Musabyimana Valentine umwe mu bagore yigishije, avuga ko byamutangaje kubona umugabo uzi kuboha uduseke, kugera naho abyigisha abagore bakagombye kuba babizi.
Yagize ati”Kubona uyu mugabo aboha ibiseke bitwereka ko ntawukwiye gusuzugura akazi.
Ubu nta mwana wanjye ukirukanwa ku ishuri ngo yabuze minerval. Ubu naguze ihene, mpahira urugo mbese uyu mwuga waramfashije cyane”.
Semasaka n’abo yatoje umwuga ubu bamaze kwibumbira muri Koperative bise “ Nawe urashoboye” bakomeje kwiteza imbere babikesha umwuga wo kuboha uduseke.


text:
Nkunda umugabo ntacyo ampaye!
Sintera ubwoba, ndatanga umuburo- Perezida KagameMu ruzinduko Perezida Kagame aherutse kugirira mu Karere ka Nyabihu mu Murenge wa Rambura tariki ya 5 Kamena 2014,yavugiyeyo ijambo rikomeje kwibazwaho na benshi, ariko cyane cyane imiryango iharanirauburenganzira bw’ikiremwamuntu .
Ubwo yagarukaga ku bijyanye no gukomeza gushishikariza abaturage kwirindira umutekano no kwirinda ibikorwa byose byo gushyigikira cyangwa kwifatanya n’umwanzi mu guhungabanya umutekano w’igihugu, Perezida yagize ati : “Bimwe mujya mwuva amaradiyo avuga ngo abantu bafashwe, ngo bafunze, ngo babuze, ngo n’ubwo tutemera ko bahungabanya umutekano w’abantu, ngo ariko,ariko iki ? Ahubwo turaza kongeraho ! Kubafata gusa ? Usibye kubafata turaza kujya tubarasa ku manywa y’ihangu rwose.
Niba abantu bashaka kumenya ukuntu dufata uburemere bw’ umutekano wacu w’Abanyarwanda, turaza kubibereka ku manywa y’ihangu. Ibi rwose nabyo mbibasezeranije nka bya bindi nababwiraga by’amashuri.
Umuntu ushaka guhungabanya umutekano w’Abanyarwanda kubera ko ngo arashaka politiki, politiki yo guhungabanya umutekano mwayumvise he ?” Nyuma y’ibi Perezida Kagame yagiranye ikiganiro na Francois Soudan, Umunyamakuru wa Jeune Afrique, kibanze cyane ku ijambo yavugiye I Nyabihu, gisohoka mu nimero 2788, cyashyizwe mu Kinyarwanda n’umunyamakuru Erick Shaba :Jeune Afrique :
Ijambo wavugiye I Rambura ryafashwe nk’aho wasubizaga ibyasohotse mu itangazo rya Leta ya Amerika ndetse na Human Rights Watch, bombi banenga ibikorwa by’inzego z’umutekano mu Burengerazuba n’amajyaruguru y’u Rwanda. Ni ko bimeze ? Perezida Paul Kagame : Nta kintu na kimwe gishya mu byo navugiye imbere y’abantu mu Karere ka Nyabihu. Iterambere ntiryagerwaho hatari umutekano n’ituze – abaturage bacu barabizi kuko barababaye bihagije.
Ariko impamvu nashatse gusubiramo ubu butumwa mu nama nagiranye n’abaturage tariki ya 5 Kamena, ni ibintu bibiri byari biherutse kubaho. Icya mbere ni izamuka ry’umutekano mucye mu Majyaruguru ndetse na tumwe mu duce tw’Uburengerazuba bw’igihugu mu byumweru bishize.
Abantu barishwe, muri bo harimo n’umwana w’Umuyobozi w’Akarere ka Musanze, mu gitero cyashakaga kumuhitana (Meya) ubwe.Imvano y’ibi bikorwa by’iterabwoba birumvikana ni imitwe yitwaje intwaro ikorera mu Burasirazuba bwa Repubulika Iharanira Demokarasi ya Congo.
Icya kabiri, ni raporo n’amatangazo wavugagaho byasohowe hatitawe ku byo nakubwiraga. Reka bisobanuke ; amahanga ashobora kudushimagiza cyangwa kutunenga, bashobora kudushyigikira cyangwa bagashaka kudutezamo akaduruvayo, nyuma y’ibyo byose, umutekano wacu ni twe ureba, nta wundi.
Hanyuma, ubutumwa bwanjye bwari bugenewe abayobora abo batera ibisasu : Ducunga umutekano n’ituze ry’abaturagebacu dushingiye ku mategeko, kandi tubikora tuzi neza ko ibyo dukora bigenzurwa n’amahanga ariko ibyo ntibizatubuzagushikama, gufata ibyemezo, guhaguruka no kwiyemeza mu rugamba tubarwanya.
Ese ibi ni cyo gisobanuro cy’ ifatwa n’ishimutwa ry’abantu uregwa ? Ni ibiki turi kuvugaho ? Inzego zacu zishinzwe umutekano n’abayobozi bacu batanze ibisobanuro ikintu ku kindi, babiha abashinzwe iperereza muri iyi miryango.
Kuki habayeho iryo fatwa ? Ni iki cyabaye ku bahaswe ibibazo ? Ese itegeko ni irihe ? N’ibindi. Hanyuma bafashe umwanzuro wo gusohora raporo tutahawe uburenganzira bwo kugira icyo tubivugaho : Ibi si ubunyangamugayo, si n’ubunyamwuga kandi habayeho kubogama. Nta muntu n’umwe washimuswe mu Rwanda, nta n’uwafashwe binyuranije n’amategeko.
Ariko ni ukuri tumenyereye ibirego nk’ibyo bidafite ishingiro… Iyo uvugiye mu ruhame ko utazazuyaza kurasa umwanzi wawe ku manywa y’ihangu, uba witeguye neza ikizakurikiraho… Ibyo birumvikana. Icyo nashakaga kuvuga ni uko tutajya tuzuyaza kugira icyo dukora kandi byose twabikoze tugendeye ku cyo amategeko ateganya.
Niba ibi bidahagije kwemeza abanzi b’abaturage bacu ko bagomba guhagarika iterabwoba, ubwo tuzajya ku yindi ntera yisumbuyeho, ikomeye. Ariko icyo abatugenzura cyangwa izindi guverinoma bazadutekerezaho nta cyo kivuze.
Njye mbona binatangaje ukuntu abantu birirwa banyonga abantu ndetse na ba nyir’indege zitagira abapilote zirirwa zisiga iheruheru abaturage b’abasivili, ari bo batinyuka kutunenga kuri iyo ngingo. U Rwanda rwo, ku bw’ubwiyunge, rwagize ubutwari bwo gukuraho igihano cy’urupfu, mu gihe gereza zarwo zari zuzuye abakoze jenoside bakwiriye icyo gihano.
Ese ijambo ryanyu ahari si nka “gasopo” ku baturage ba kariya gace : “Nimufasha FDLR, muzahura n’ingaruka” ? Icyo nasobanuriraga abaturage uriya munsi, ni uko nabo bafiteuruhare mu mutekano wabo.
Bisobanuye nyine ko badakwiriye na rimwe gukorana n’abicanyi, n’ubwo baba ari abavandimwe ba hafi. Urugero rwa vuba : umuntu washatse kwica Umuyobozi w’Akarere ka Musanze ni umuyobozi watowe mu nzego z’ibanze kandi yari asanzwe azwiho ubudakemwa.
Iperereza rya polisi ryagaragaje ko ibyo uyu mugabo yakoze yabisabwaga n’umwe mu bavandimwe be, umunyamuryango w’imena wa FDLR, bari basanzwe bavugana rwihishwa. Noneho ni umuburo… Nonese ? Buri wese azi ko iyo ari ibijyanye n’iterabwoba,iby’amasano nta cyo biba bikivuze.
Nta muntu ukwiriye kwemera kuba igikoresho. Iyo ugize uruhare cyangwa ugafunga amaso ku iyinjira ry’abakora iterabwoba mu gihugu bakambuka umupaka, hanyuma abo bantu bagatera ibisasu mu isoko I Kigali, ese utekereza ko bazabanza kureba niba muri iryo soko harimo bene wanyu ? Ngibyo ibyo navugiye mu Karere ka Nyabihu : Mu gihe harwanywa iterabwoba, umuryango ntukwiriye guhabwa agaciro cyane kuko umuryango wawe ushobora kwicwa n’abo wageragezaga gukingira ikibaba.
Ntabwo biriya ari iterabwoba nakoraga ahubwo natangaga umuburo : Murekere kurebera (soma kureebeera) nk’aho kutabyitaho kwanyu, cyangwa se ubufatanyacyaha bwanyu butazagira ingaruka.
Ni ukuvuga ko, hatitawe kuri raporo zinenga : Muvuga ko ari uburenganzira bwanyu guhagarika umuntu uwo ari wewese mutekereza ko ari ikibazo ku mutekano wanyu… Dufite uburenganzira bwo gukuraho umuntu wese ushaka
kutwica.
Iyo mvuga gukuraho, kwica uwo ari we wese, aho ari ho hose hatabayeho uburyo busobanutse bwo kubikora. Mu Rwanda kimwe no mu Burayi cyangwa muri Amerika,haba amategeko agenga ibyo byemezo bikaze.
Izo raporo zidasobanutse z’abiyita impuguke, zifata inzirakarengane z’Abanyarwanda nk’ingaruka zagombaga kubaho hanyuma bagaha umugisha ibyo bikorwa, bazakomeze basohore izo raporo zibogamye. Umugambi wacu wo gukomeza kurinda umutekano uzakomeza uhame. Iyo nsubiramo ibi, sinkeka ko hari uwondi kugira icyo nigisha.


text:
U Buyapani bwatanze miliyoni 79 zo kubaka amacumbi y’abanyeshuri 400
Yanditswe na admin
Ambasaderi w’u Buyapani mu Rwanda, Takayuki Miyashita yashyikirije inkunga y’amadolari y’Amerika 81 857 agera kuri miliyoni 79 z’amafaranga y’u Rwanda ishuri ry’imyuga rya “Saint Joseph Nzuki Vocational Center” yo kubaka amacumbi y’amanyeshuri 400, riherereye mu murenge wa Kabagali mu karere ka Ruhango.
Ubwo yakiraga iyo nkunga, tariki ya 22 Mutarama 2018, Umuyobozi w’Ishuri ryashyikirijwe iyo nkunga, Furere Hakizimana Gerard, yavuze ko ije gukemura ikibazo cyari kibakomereye kandi igiye gutuma abana bagera ku 100 bajya ku ishuri, abigaga bataha baruhuke urugendo rwa buri munsi.
Yasobanuye ko iyo nkunga ije gushyira mu bikorwa umushinga yari yasabiwe, wo kubaka icumbi ry’abanyeshuri baburaga aho baba bigatuma bakora urugendo rurerure bajya ku ishuri, bikanatuma bamwe babura uko biga imyuga kuko batuye kure.
Ati “Uyu mushinga muteye inkunga uzazamura imibereho myiza ku kigero cya 80% ku banyeshuri 400, uzongera umubare w’abanyeshuri mu kigo cyacu ku kigero cya 25%, icya nyuma uzatuma ibyavaga mu baturiye ibigo biyongera kuko abanyeshuri bazaboneraho guhanga imirimo”.
Furere Hakizimana yabwiye abanyamakuru ko icyo kigo cyari gisanzwe gifite abanyeshuri babarirwa muri 300 baba mu macumbi ashaje; bigaga imyuga itandukanye irimo kubaza, kubaka, gukanika ibinyabiziga, no kudoda.
Ambasaderi Takayuki yavuze ko bumvise neza ingorane z’abanyeshuri bagenda ibilometero biri muri 7 kugeza ku 10 n’amaguru buri munsi bagiye kwiga.
Ati “Twumva neza ko abanyeshuri benshi bari mu bihe bitaboroheye, bamwe muri bo ni imfubyi kandi bari mu buzima butaboroheye, ariko ku bufasha bwanyu (ikigo) bano bana bashobora kugira ejo hazaza heza.”
Yashimye uko u Rwanda rwihuta mu iterambere ariko rishyira imbere uburezi kuri bose, yibutsa ko Ambasade y’u Buyapani imaze gutera inkunga imishinga 90 yo mu rwego rw’uburezi, amazi n’isukura, kimwe no mu iterambere ry’ubuhinzi.
Usibye kuba ishuri rya Saint Joseph Nzuki VTC rifite umwihariko wo gufasha abana b’imfumbi kwiga, rivuga ko rifasha abaturage mu buryo butandukanye burimo no gutanga umusanzu wo kubaka amacumbi y’abatishoboye n’ibindi bijyanye n’imyuga bigisha.
TANGA IGITEKEREZO
Leave a Reply
Be the First to Comment!


text:
Umugogo wa Kigeli V wagejejwe mu Rwanda kuri uyu wa 9 Mutarama 2017, aho wakiriwe na bamwe mu bagize umuryango we n’abayobozi mu nzego za leta, nyuma y’amezi abiri atanze kuko yasezeye ku Isi kuwa 16 Ukwakira 2016, muri Leta Virginia aho yari atuye.
Mu gihe hari hakivugwa ibyo kumutabariza, uwari Umujyanama wa Kigeli V, Boniface Benzinge yasohoye itangazo rivuga ko himitswe umwami mushya Emmanuel Bushayija ugomba gutwara u Rwanda, ibintu bitavugwaho rumwe bitewe n’uburyo byakozwemo.
Bushayija utuye mu Bwongereza kuva mu 2000 ni mwene Theoneste Bushayija mwene Yuhi V Musinga, wavukiye mu Rwanda mu 1960.
Benzinge yavuze ko ubusanzwe usimbura Umwami atangazwa n’Abiru ku itabarizwa ry’umwami uba yaratanze, ariko kubera ko ataribo bari kumwe n’umugogo w’Umwami, “Abiru batangaje ko ko umusimbura we ari Emmanuel Bushayija”, uwo yari abereye se wabo.
Iri tangazo rivuga ko imihango yo kumwimika igomba gukurikira, ndetse hashingiwe kuri gakondo, uyu watangajwe nk’umwami mushya azafata izina rya Yuhi VI.
Bushayija ni umwe mu batarifuje ko Kigeli V atabarizwa mu Rwanda
Ubwo impande ebyiri zitumvikanaga aho umugogo wa Kigeli V Ndahindurwa uzatabarizwa, zari imbere y’urukiko rwa Virginia, Emmanuel Bushayija w’imyaka 56 ufite n’abana babiri, yari mu bashyigikiye ko atabarizwa ishyanga kuko ngo ‘kuba u Rwanda rutarigeze rwifuza ko ataha nk’umwami ari impamvu ihagije yo gutuma adasubizwayo nyuma yo gutanga’.
Umujyanama w’Umwami, Boniface Benzige we yabwiye BBC ko uretse kwimika umwami hari ibindi bizakurikiraho kuko ibyabaye batabyemera, avuga ko urubanza rwajemo ibintu byinshi birimo n’inzandiko by’umwami byibwe mu nzu ye, byagaragazaga ubusabe bwe ku itabarizwa.
Abajijwe uko Umwami wimitswe azakora n’aho azakorera Benzige yagize ati“ibyo bizavugwa nyuma icyo twabanzaga kureba ni usimbura undi mwami.”
Pasiteri Mpyisi ati ‘sinzi niba umukarani yimika umwami”
Guhera nibura mu 1378 ku ngoma ya Kigeli I Mukobanya kugeza ku ngoma ya nyuma ya Kigeli wa V Ndahindurwa mu 1961, urukurikirane rw’abami rwerekana ko amazina bagiye bafata yahindukaga uhereye kuri Kigeli wakurikirwaga na Mibambwe, Yuhi na Mutara none ho indi nshuro Umwami ukurikira Yuhi akitwa Cyilima.
Ugendeye kuri urwo rukurikirane, abiru nta na rimwe bigeze bakurikiranya Kigeli na Yuhi bisobanuye ko umwami wari gukurikiraho yari kwitwa Mibambwe.
Pasiteri Ezra Mpyisi wabanye n’umwami Kigeli V, kuva mu ntangiriro z’ikibazo yavugaga ko agiye kugerageza guhuza abavandimwe bari bamaze gucikamo ibice, ko agomba “kwicarana n’umuryango w’Abahindiro nkabasaba kwicarana bagakura umuvumo uri mu muryango wabo”.
Mu kiganiro na IGIHE, Pasiteri Mpyisi yavuze ko umwami yagombaga kwimikwa n’Abiru, kandi atumva neza uko ababanaga na Kigeli V Ndahindurwa bitwa Abiru.
Ati “None se umwami utavuzwe n’Abanyarwanda akimikwa n’abantu babiri, ko ari babiri bamwimitse, kandi bakamwimikira mu mahanga, ibyo ni ibyabo umuntu yabibabaza. Ikindi bariya bantu si Abiru b’ibwami. None se bakwimikira umwami mu mahanga atari Abiru kandi akimikwa n’abantu babiri, ese uwo mwami azaba umwami w’abantu babiri?”
“Ni uko nanjye mbireba, bazaba bavuga uwo mwami abantu azajya gutwara niba ari abo babiri. Niba ari benshi ntibarenze batanu.”
Mpyisi yakomeje avuga ko muri iki gihe hari kuba inama yiga kuburyo bwo gutabaza Kigeli V Ndahindurwa, inama igomba kwemeza igihe azatabarizwa n’uburyo bizakorwamo kuko “hari ibigomba kwitegurwa.”
Itangazwa rya Bushayija nk’umwami ryabaye nyuma gato y’uko abagombaga kuzana Umugogo w’Umwami bari bahagurutse muri Leta Zunze Ubumwe za Amerika, ritangazwa na Boniface Benzinge wari umujyanama n’umuvugizi w’Umwami.
Pasiteri Mpyisi ati “Uriya (Benzinge) kandi yari umukarani we (Umwami Kigeli). Niba umukarani yimika umuntu rero simbizi.”


text:
Judith yibukijwe kwambara nk’abagore bubatse nyuma yo kuza mu gitaramo yambaye umwenda ugaragaza amabere ye.
Niyonizera Judith magingo aya ubana na Safi Madina nk’ umugabo n’ umugore yaje mu gitaramo yambaye umwenda ugaragaza igituza cye hanze mu mwambaro ugaragaza imiterere y’amabere ye ababonye aya mafoto bamwibutsa kujya yiyubaha akamyenya ko ari umugore wubatse atakiri inkumi.
Yagize ati “ Yudita we nibakureke ariko wige kwambara nk’ umuntu wubatse wibukeko wateye indi ntambwe sinzi rero nibugishakako harabandi bakureba kandi Safi yarabirangije?”
Mu bindi bitekerezo bitandukanye bamwe bamubwiraga ko afite amabere meza ,mu gihe abandi bamubwiraga kugabanya ibirungo yisiga kubera ko bituma atakaza uburanga bwe bw’ umwimerere Imana yamuhanye .
Ati “Mbega utu bere twiza , undi nawe Ati “Njye mbona ari mwiza Ariko nakimakiye bimugira kecurine”
Twakwibutsa ko Judith kuri ubu ari mu Rwanda aho yaje gusurua umutware we Safi Madiba.


text:
Rwanda : “Abasheshe akanguhe bakwiye kuba mu miryango aho kuba mu bigo†– Dr Alvera Mukabaramba
Umunyamabanga wa Leta ushinzwe imibereho myiza y’abaturage muri minisiteri y’ubutegetsi bw’igihugu, Dr Alvera Mukabaramba arasaba abanyarwanda guharanira ko abasheshe akanguhe batakoherezwa mu bigo kugira ngo abe ari byo bibitaho kabdi bagombye kwitabwaho bari mu miryango.
Yabivuze kuri iki cyumweru tariki 30/09/2012 ku munsi mpuzamahanga w’abasheshe akanguhe wizihirijwe mu murenge wa Kabarondo mu karere ka Kayonza ku rwego rw’igihugu. Yavuze ko binyuranye n’umuco nyarwanda, asaba buri wese guharanira ko nta muntu ugeze mu zabukuru wakongera koherezwa mu kigo ngo abe ari cyo kimwitaho.
Mu Rwanda habarurirwa ibigo bigera ku icumi byakira abasheshe akanguhe nk’uko Dr Mukabaramba yabivuze. Ibyo bigo usanga ahanini ngo bifitwe n’abihaye Imana, ariko bigaterwa inkunga n’uturere na minisiteri y’ubutegetsi bw’igihugu.
N’ubwo ibigo bibakira ngo bikora uko bishoboye kugira ngo bibafate neza, ngo ntibikwiye gukomeza kubohereza mu bigo kuko binyuranye n’indangagaciro z’umuco nyarwanda.
Yagize ati “ Hari ibigo by’abasheshe akanguhe babamo bigera ku icumi mu Rwanda. Kubera intambara na Jenoside byo muri 1994 u Rwanda rwanyuzemo, hari ababaye incike batagira kivurira, ariko hari abatanze ubuhamya bavuga ko bafite abana ari na bo babohereje mu bigo. Tugomba kwihesha agaciro, umuco nyarwanda ntabwo wemera ko tujyana ababyeyi mu bigoâ€
Abasheshe akanguhe b’i Kayonza basabye ko bishobotse hashyirwaho gahunda yihariye yo guteza imbere abasheshe akanguhe batishoboye.
Kuri iki kibazo, Dr Alvera Mukabaramba yavuze ko minisiteri y’ubutegetsi bw’igihugu ibafashiriza hamwe n’abandi banyarwanda batishoboye muri rusange. Abasheshe akanguhe batishoboye ngo bagaragara muri za gahunda zitandukanye zigamije guteza imbere abanyarwanda zirimo iya Girinka, iya VUP no kubakira abatishoboye.
Cyakora yavuze ko hari inyigo igiye gukorwa na minisiteri y’ubutegetsi bw’igihugu izareba imibereho y’abasheshe akanguhe, iyo nyigo ikaba ngo ari yo izatuma hafatwa umwanzuro wo gushyiraho gahunda yihariye y’abasheshe akanguhe cyangwa ntishyirweho.
Yanavuze ko hagiye gukorwa ubuvugizi kugira ngo abasheshe akanguhe bari abakozi bahabwa amafaranga ya pansiyo bajya bayiherwa igihe, byanashoboka iyo pansiyo igahuzwa n’ibihe u Rwanda rugezemo bitewe n’amikoro azaba ahari. Yongereyeho ko imishyikirano ikorwa kenshi ndetse n’isanduku y’ubwiteganyirize bw’abakozi ikaba iri gukora kuri icyo kibazo.
Abasheshe akanguhe bashyizeho amashyirahamwe agamije guharanira inyungu za bo. Uretse komite za bo ku rwego rw’uturere, abasheshe akanguhe bafite ihuriro ry’amashyirahamwe n’ibigo byita ku bageze mu zabukuru mu Rwanda ryitwa FAPAR.
Â


text:
Nyamagabe: Abayobora utugari bahawe amahugurwa ku mategeko azabafasha kuzuza neza inshingano zabo.
Kuri uyu wa kabiri tariki ya 29/10/2013, abanyamabanga nshingwabikorwa b’utugari twose tugize akarere ka Nyamagabe uko ari 92 bahawe amahugurwa ku mategeko amwe n’amwe azabafasha kuzuza neza inshingano zabo za buri munsi nk’abayobozi bafata ibyemezo bakanaba abahesha b’inkiko batari ab’umwuga.
Umuhoza Naomi, umuhuzabikorwa w’ikigo cy’ubujyanama mu mategeko (legal Clinic aid) cya Kaminuza y’u Rwanda watanze aya mahugurwa, yavuze ko bifuje guhugura aba banyamabanga nshingwabikorwa b’utugari ku mategeko mashyashya, harimo irigena irangiza ry’imanza ryo mu kwezi kwa karindwi uyu mwaka wa 2013, ndetse n’irigena imiburanishirize y’imanza z’ubutegetsi ryo mu mwaka wa 2012, berekwa uburyo ibyemezo by’ubutegetsi binengwa n’uko bijuririrwa.
Mugisha Philbert, umuyobozi w’akarere ka Nyamagabe watangije aya mahugurwa y’umunsi umwe yashimiye ko aje nyuma y’uko hakozwe isuzumamikorere mu nzego z’ibanze, n’abanyamabanga nshingwabikorwa b’utugari bakaba bari mu basuzumwe, bikaba byaragaragaye ko hari abuzuza neza inshingano zabo bakwiye kwigirwaho n’abatabikora neza uko bisabwa bakwiye kwikosora.
Yabasabye ko aya mahugurwa bagomba kuyabyaza umusaruro mu kuzuza neza inshingano zabo haba mu miyoborere, ubutabera ndetse no gukemura ibibazo by’abaturage.
Abanyamabanga nshingwabikorwa b’utugari bashimye aya mahugurwa ngo kuko ari ingirakamaro mu kazi kabo ka buri munsi nk’abantu bafata ibyemezo binyuranye ndetse bakaba n’abahesha b’inkiko batari ab’umwuga.


text:
Inshabure ni umwenda mwiza wa Kinyarwanda wambarwa mu gihe cyo gukwa, ugaragara neza kandi uba ukwiriye uwambaye, ntusaba imitako myinshi cyangwa se ibirungo byinshi ku mubiri( make up) kandi ibera cyane cyane umugeni ufite umubiri wirabura.
Uyu mwambaro rero wambarwa n’abakobwa bambariye umugeni, umugeni nawe ashobora kuwambara ndetse n’abakora muri protocol gusa ibijyanishwa nibyo bigenda bitandukana.
Inshabure y’ibirere n’umwenda wayo bijyanye
Inshabure ni umwenda mwiza wa Kinyarwanda wambarwa mu gihe cyo gukwa, ugaragara neza kandi uba ukwiriye uwambaye, ntusaba imitako myinshi cyangwa se ibirungo byinshi ku mubiri( make up) kandi ibera cyane cyane umugeni ufite umubiri wirabura.


text:
http://igitsina.topstories24.com
Bamwe mu bakora akazi ko mu rugo bavuga ko baterwa ishema no gusambana na ba shebuja cyangwa ba nyirabuja.
Impamvu zitera abashakanye gucana inyuma zirasa n’aho ari nazo zitera abakoresha kurarikira abakozi babo kugeza ku rwego rwo gukorana nabo imibonano mpuzabitsina.
Bamwe mu bakozi bo ku Gitega mu Karere ka Nyarugenge bavuganye n’Izuba Rirashe, bahuriza ku kuba akenshi bitangira abakoresha babasezeranya ibintu byiza baba badashobora kwibonera birimo kubongerera umushahara n’amafaranga y’ubuntu ya hato na hato.
Clementine avuga ko "akenshi umukozi iyo azi kwiyitaho ashobora gukuramo nyirabuja.”
Clementine yongeraho ko "bigaragara mu gihe [nyirabuka] afite abana nka babiri ava ku kazi ahugira ku bana. Uko wa mukozi akomeza anyura imbere ya shebuja ni bwo hari aho bigera akumva ko yamukorera nk’ibyo umugore yakamukoreye."
Umusore w’imyaka 20 utarashatse ko izina rye rijya ahagaragara avuga ko yakoreye umuryango i Kanombe, mu gihe umugabo atari ahari akaza kwisanga yaryamanye na nyirabuja nyuma yo gusezeranywa imyenda n’inkweto byiza.
Ubuhamya bwe buteye butya: "umugabo we yakoreraga mu ntara aba yo. [Umugore] yansezeranije byinshi byiza kandi amafaranga nakoreraga nkumva sinabyigurira ndabyemera. Byinshi byahise bihinduka, nabagaho uko mbishaka nkora uko nshaka kuko yifuzaga ko ari ibintu tuzakomeza ndetse akomeza ambwira n’ibindi byinshi azankorera”
Uyu yongeraho ko yabonaga shebuja akumva amusuzuguye kuko no mu gihe yabaga ahari yabonaga nyirabuja akomeza kumureba neza. Gusa ngo nyuma yo gusubiza ubwenge ku gihe yumvise ashobora kuzakuramo ingaruka ahitamo gusezera ku kazi.
Undi mukozi witwa Constance ukorera Kacyiru mu Karere ka Gasabo, avuga ko aho yakoraga umugore yari yarabyaye impanga ndetse banamubaze; byageze aho umugabo ashaka kumusimbuza umugore we kuko ngo yamubwiraga ko nta mbaraga agifite.
Aragira ati, "nareraga abana b’impanga ariko umugabo yahoraga ansanga mu cyumba kuko nararanaga nabo agahora ansaba ko ntazakomeza kwitwa umukozi; bigera aho aza nasinziriye atangira kunkuramo imyenda mu gihe nkangutse nsanga yamaze kuyikuramo. Nabuze uko mbigenza biza kugera n’aho nabonaga n’umugore atangiye kunkeka bituma nsezera umugore ariko nirinda kubimubwira.”
Constance na n’ubu ngo aracyicuza uburyo yaryamanaga n’umugabo wa nyirabuja kandi ngo nyirabuja yaramufataga neza.
Abashakanye babivugaho iki?
Abagabo n’abagore bavuganye n’iki kinyamakuru kuri iyi ngingo, bitana ba mwana, usanga abagabo bavuga ko biterwa n’imyitwarire mibi y’abagore, abagore nabo amakosa bakayahigikira ku bagabo.
Kugira ngo batange ibitekerezo bisanzuye basabye ko amazina yabo adatangazwa; Habimana (izina twamuhimbye) avuga ko biterwa akenshi no kuba abagore batacyuzuza inshingano zabo mu rugo ahubwo bakaziharira abakozi.
Ati "urataha wenda n’umugore muvuye mu kazi, mwagera mu rugo ugasanga yiyicariye mu ntebe arareba filimi cyangwa yibereye kuri internet; umukozi niwe utetse habe ngo ajye no kureba uko ateka kandi burya umugabo yishimira kurya ibyatetswe n’umugore yashatse, umukozi akava guteka agategura ameza, agasasa umugore yicaye, akamesa agategurira umugabo imyenda, bikarangira bibaye akamenyero ugasanga ni we usigaye azi ibyo umugabo akunda, umugabo akabona ko umukozi ari we umumenyera byose bikarangira amuhinduye umugore”.
Ku ruhande rw’abagore mama Keza (izina tumuhaye) yagize ati, "abagore twikundira guteteshwa ariko kuri ubu abagabo benshi akugeza mu rugo ugasanga ntakikwitayeho noneho hakiyongeraho ko bamwe usanga baba banakora kure cyangwa bakora akazi kavunanye ku buryo usanga batacyuzuza neza inshingano zo mu buriri, aha rero iyo ufite nk’umukozi w’umuhungu umufata neza ukamukesha hanyuma akaba yakuzuza za nshingano mu gihe umugabo adahari”.
Nta mibare ihari y’abakozi basambana n’abakoresha babo, cyane ko bikorwa mu ibanga hagati y’impande zombi, nk’uko bisobanurwa n’umuyobozi wa Transparency Rwanda urwanya ruswa n’akarengane.
Ingabire avuga ko muri uyu mwaka bakiriye ibirego by’abantu batatu gusa, ngo "umwe bari bamwirukanye bavuga ko hari ibintu yibye ariko akavuga ko akeka ko nyirabuja yabihishe kuko ngo yamukekaga ko aryamana n’umugabo we.”
Ingabire avuga ko bigoye kwemeza ko n’abakozi bake baza kurega bavuga ko basambanyijwe n’abakoresha babo, baba bafashwe ku ngufu kuko ngo usanga bamaze igihe kirekire basambana, ahubwo ngo igishoboka cyane n’uko umukozi aza kurega nyuma y’uko ibyo yasezeranyijwe atabihawe.
Umuvugizi wa Polisi y’Igihugu mu Mujyi wa Kigali, Supt Modeste Mbabazi, avuga ko mu mezi atandatu amaze atangiye iyi mirimo nta birego barakira by’abakozi bavuga ko basambanyijwe n’abakoresha babo. Kurikira http://igitsina.topstories24.com kuri facebook
http://www.facebook.com/Igitsina(Groupe)
http://www.facebook.com/Igitsina1(Page)


text:
NIYONTEZE Shaban wa vukiye mu Karere ka Ruhango mu Intara y’Amajyepfo ubu akaba atuye mu Umujyi wa Kigali, amaze gukora album y’amashusho avuga ko abikesha Imana we ntacyo yari bwishoboze.
Aganira n’umubavu.com yavuze ko yabaye muri shamburete (Inzu itagira icyumba) we n’umugore n’abana 6. Ubuzima bwari bumugoye cyane ariko Imana iza kumugirira neza ubu arashima Imana n’abantu.
Ubuzima bya NIYONTEZE Shaban buteye amatsiko!
Yavutse mu umwaka w’1986 avukira mu Kagari ka Gisari mu Umurenge wa Kinazi, ageze ku myaka 12 yaje kwibera I Kigari akora murugo igihe kitari gito, aba kavuyeyo aba mayibobo akajya yirarira mu muhanda nyuma aza kubona akazi k’ubuzamu arinaho yaje gukirizwa mu mwaka 2006.
Ntibyari byoroshye gukizwa kuko yumvaga ntacyamukiza uburara yari asigaye afite, byaje kumuhira anahita arongora mu mwaka wa kurikiye 2007 atangira ubuzima bwo kugira izindi nshingano; inshingano atarashoboye nabusa kuko yashatse nawe bigoye kubona ifunguro. Ibirongoranwa bishize n’akazi kaje guhita gahagarara. Njyeze aha ubwo na ndikaga iyi nkuru nibajije icyahize gikurikiraho.
Yambiye ko yahise yerekeza mu mahanga gushakisha ubuzima (Ubugande ) ajyana n’umugore we bagezeyo basanga bahungiye ubwayi mu kigunga bagaruka kibuno mpamaguru, gutangira ubuzima bushya, ariko butoroshye kuko akigera mu Rwamubyaye yabonye bitakoroha yohereza umugore umucyaro nawe asigara I Kigali yibera hanze.
Nyuma yaje kumugarura abonye akazi k’izamu kamuhaga amafaranga make, atangira kuzunguza amafilime mu Mugi ubuzima butari bworoshye nagato anibera mugashamburete (Inzu itagira icyumba) ayibyariramo abana babiri bimpanga biyongera kuri bane yari afite baba batandatu.
Mumwaka 2014 nibwo Imana yakoze igitangaza
Yatangiye akazi ko gukora amatelephone azirikana impano imurimo yo kuririmba anasenga atangira kubona amafaranga make atangira kujya muri stidio gukora indirimbo umwaka urangira nibwo nawe yararangije indirimbo z’amajwi 11 umwaka ukurikiyeho yatangiye amashusho y’indirimbo yari arangije ahera ubwo.
None ubu arangije Album y’amashusho iriho indirimbo 8 zarangiye, kandi zikozwe neza zijyanye n’igihe tugezemo.
NIYONTEZE Shaban abarizwa mu Itorero rya ADEPR Akarere ka Kicukiro Paruwase ya Rwampara Umudugugu wa SEGEEM.
Kuva mu mwaka 2014 kugeza ubu abayeho neza nubwo bitaragera aho yifuza amaze gukora indirimbo zifite agaciro kangana 1.500.000 yitegura no gushyira k’umugaragaro vuba cyane.
Igice cya kabiri cy’ubuhamya bwe tuzakibagezaho ubutaha, Yesu aracyakora .
Kanda hano wumve indirimbo ye yitwa Mana mfasha


text:
Ruhango: Haracyari byinshi byo gukora kugirango imihigo igende neza
Aha haramurikwa uko akarere ka Ruhango kari kwesa imihigoi ya 2013/2014
Ibi ubuyobozi bw’akarere ka Ruhango bwabisabwe mu mpera z’icyumweru gishize, ubwo itsinda ry’intara y’Amajyepfo rikuriwe n’umunyamabanga nshingwabikorwa w’Intara Izabiriza Jeanne ryari mu Karere ka Ruhango, mu gikorwa cyo gukurikirana no gusuzuma aho imihigo y’umwaka wa 2013/2014 igeze ishyirwa mu bikorwa.
Imihigo yasuzumwe mu nkingi enye z’ubukungu, imibereho myiza, imiyoborere myiza n’ubutabera.
Mu muhigo 95 Akarere ka Ruhango kahize, irebana n’ubukungu niyo ifata umubare munini kuko ari 55.
Nyuma yo gukora isesengura ku byasuzumwe, abagize itsinda bagaragaje imihigo igenda neza, igenda biringaniye ndetse n’imihigo ikiri ku gipimo cyo hasi, aho ngo basanze imihigo irebana n’ibikorwa remezo ari yo igaragaramo imyinshi ikiri hasi.
Ashingiye ku byagaragajwe n’iryo tsinda, umunyamabanga nshingwabikorwa w’Intara yagaragarije umuyobozi w’akarere ka Ruhango n’abakozi ko hakiri byinshi  byo gukorwa ngo akarere kabo kagere ku ntera nziza yo kwesa imihigo.
Yagarutse cyane ku kunoza gahunda y’ishyirwamubikorwa ry’imihigo kuko ari kimwe mu by’ingezi bizafasha ko imihigo igerwaho ku gipimo cya 100%.
Ikindi yagarutseho mu bigomba kunozwa, ni imitangire ya raporo, aho raporo itangwa igomba kuba isesenguye ku buryo uyisoma abona amakuru yose akenewe ku muhigo runaka ashaka kureba.
Yongeyeho ko ari ngombwa gutanga igisubizo kuri raporo yakiriwe (feedback) kugira ngo bifashe kwihutisha ishyirwamubikorwa.
Umuyobozi w’akarere ka Ruhango Mbabazi François Xavier yasobanuye ko bimwe mu byatumye imihigo itihuta harimo ibirebana n’itangwa ry’amasoko, n’ikibazo cyo gutanga ingurane ku hakenewe ibibanza byo kubakamo, avuga  ko ariko mu nama z’abakozi  zagiye zikorwa ku ishyirwamubikorwa ry’imihigo hafashwe ingamba zo kubikemura.
Yashimye inama zatanzwe n’ubuyobozi bw’Intara yizeza ko bazazikurikiza kandi ko zije zisanga hari zimwe mu ngamba zari zarafashwe mu nama yakozwe yahuje abakozi  b’akarere bose kuva ku Karere kugera mu kagari, mu rwego rwo gushyira imbaraga aho zikenewe hose mu ishyirwa mu bikorwa ry’imihigo cyane ikenera ubukangurambaga bw’abaturage.
Aha yijeje ko isuzuma ry’imihigo ritaha inama zose bazaba barazikurikije kandi nta kabuza imbaraga bagiye gukoresha afite ikizere ko imihigo izagerwaho uko byari biteganijwe.


text:
Sina Gerard uzwi ku izina rya Nyirangarama yavukiye mu Karere ka Rulindo; Umurenge wa Tare; Akagali ka Nyirangarama; mu Ntara y’Amajyaruguru. Yarashatse; afite umugore umwe n’abana batanu.
Sina Gerard (Nyirangarama) wize icyiciro cya kabiri cy’amashuri yisumbuye arashimira ababyeyi be bamutoje umwuga w’ubuhinzi; avuga ko hari byinshi umaze kumugezaho kugeza ubu.
Ese yigeze arota kuzaba uwo ariwe uyu munsi?
Sina Gerard yavuze ko mu bwana bwe yumvaga azatera imbere; agateza imbere aho atuye. Ati “Naharaniraga ikintu cyose cyahindura amateka ariko mu buryo budasanzwe ariko bwiza; ubu rero nabigezeho kandi ndabishimira Imana.”
Uko yatangiye umwuga wo gucuruza
Sina Gerard yavuze ko nta gishoro yari afite atangira ubucuruzi mu mwaka wa 1983 aho yari afite imyaka 20 y’amavuko. “Njye nakundaga guhinga kuko ababyeyi bari abahinzi. Najyaga niharika mu guhinga (guhinga mu murima yihariye); maze ibyo nejeje nkabijyana ku isoko; nkagenda nshyira hamwe utwo dufaranga. Nakundaga guhinga imbuto kurusha ibindi.”
Icyo yakoresheje utwo dufaranga ubwa mbere
Sina Gerard yavuze ko yashinze aka butiki. “Ubwa mbere nashinze aka butiki (boutique) gato kwa Nyirangarama; kari kagizwe n’imboga; isukari; udusabuni n’utundi ducoricori. Mbonye karimo gutera imbere (aka butiki) natangiye gukora imireti mu magi. Bitewe n’uko hari ku muhanda wa kabulimbo; nakoraga amasaha 24/24. Ntabwo nasinziraga kuko numvaga ngomba gutunga imodoka; nkubaka inzu; nkashaka umugore n’ibindi.”
Inzitizi yahuye nazo
Sina Gerard yavuze ko n’ubwo icyo gihe hariho utundi tuduka (boutiques) iruhande rwe; yari afite uburyo yakoreshaga bwatumaga abakiliya benshi bamugana. “Icya mbere nahangaga udushya abandi batagiraga; mu gihe abandi bajyaga kuryama njye nabaga nkora.”
Uko ibikorwa bye byahinduye imibereho y’abaturage ba Rulindo
“Uretse abaturage bo hasi batigeze bajya mu ishuri; ibikorwa byanjye byahinduye n’imibereho y’abaminuje. Nahaye akazi abakozi 280. Muri abo harimo 20 baminuje bafite icyiciro cya kabiri cya kaminuza (Licences); nkoresha abanyamahanga babiri barimo Umudage unkorera mu ruganda rwanjye rwubatswe i Rulindo akaba ashinzwe gukoresha ikoranabuhanga rituma ibikorwa byanjye (Produits) bigera no mu mahanga kure.”
Sina Gerard (Nyirangarama) yavuze ko uretse abo bakozi 280 akoresha; akoresha nab a nyakabyizi 600; agakorana n’imiryango 3000 ikora ibikorwa by’ubuhinzi; ubworozi n’ibindi. Ati “Abandi dufatanya ni abaturage bahinga nkabagurira umusaruro; nkanabigisha kwiteza imbere.”
Ibindi bikorwa amaze kugeza ku baturage
Sina Gerard yubatse ishuri ryigwamo n’abanyeshuri 891; kuva ku cyiciro cy’abana b’inshuke (Gardienne) kugera ku cyiciro cya mbere cy’amashuri yisumbuye (Tronc commun). “Abo bose harimo abacumbikirwa n’abataha kandi bose bigira ubuntu. Nta n’umwe utanga amafaranga y’ishuri (minervale).
Yavuze ko abakozi be batagize amahirwe yo kwiga yabahaye amahirwe yo kwigira muri iryo shuri. “Intego mfite ni uko mu mwaka wa 2018 nzaba mfite umwana wize mu ishuri ryanjye ufite icyiciro cya gatatu cya Kaminuza (Maitrise); naho mu mwaka wa 2020 hakazaba hari ufite impamyabumenyi y’ikirenga (Doctorat) yaratangiriye muri iryo shuri nubatse.”
Ipiganwa ku isoko ry’ubucuruzi
Sina Gerard yavuze ko mu Rwanda hari izindi sosiyete z’ubucuruzi zifite ibicuruzwa nk’ibye nk’Inyange; ariko ko nta kibazo zimutera. “Navutse nsanga abantu; iyo mbona abandi bavuka biranshimisha. Aho ntandukaniye nabo ni agashya mporana. Nkora ibitandukanye n’iby’abandi.”
Ibyo ateganya kugeraho
“Buri mwaka ngira intego zo guhanga ikintu gishya (Produit) ariko gifite aho gihurira n’abaturage. Yavuze muri utwo dushya ahanga haba harimo n’uburyo bwo kwakira abakiliya; imiterere y’umuntu uko igomba guhinduka n’ibindi.
Inama atanga
Yagize ati “Burya nta kidashoboka iyo wiyemeje. Urumva aho natangiriye hari uwo hananira koko? Ibyo umuntu yakwifuza byose kugeraho abigeraho iyo yabyiyemeje. Abantu bari bakwiye gutinyuka bagakora cyane.”
Yavuze ko mu kwihangira imirimo yanashinze amatorero abyina; ikipe y’amaguru; itsinda ry’abaririmbyi baririmbira Imana n’ibindi. Ati “Birasaba gutinyuka ukihangira umurimo. Dufite abayobozi beza; buri wese yari akwiye guhaguruka agakoresha ayo mahirwe.”
Ubundi buzima
Uretse ubucuruzi aba ahugiyemo cyane; Sina Gerard akunda kuganira n’abantu bo mu nzego zose. Akora siporo yo kuzamuka imisozi agiye kureba abaturage n’ibikorwa bye. Ati “Ikinshimisha cyane ni ukuganira n’umufasha wanjye.”
Mu bindi akunda; ni ukurya igitoki n’akabanga; akanywa agashya. Asengera mu idini rya Gatolika.


text:
KANDA HANO UREBE VIDEO
Tiffin Motorhomes Allegro 36la ni imdoka idasanzwe ikomeje gutangaza abantu benshi, iyi modoka irimo ibikenerwa byose bisanzwe bigaragar mu mazu y’abantu bifashije.
Iyi modoka idasanzwe irimo uburyamo bushobora kwifashishswa n’abantu umunani bakaryama neza bisanzuye, harimo uruganiriro rwakwakira abantu bagera kuri makumyabiri, harimo igikoni bashobora kwifashisha bateka, harimo urwogero n’ubwiherero burenze bumwe.
Muri iyi modoka harimo isomero ririmo ibitabo kuburyo uwagendamo ashobora kugenda asoma ibitabo bitandukanye ndetse harimo televiziyo na Fligo abarimo bashobora kwifashisha mugihe bashaka ibintu bikonje.


text:
Tumenye akamaro k’ikirungo Tangawizi
Tangawizi ifite inkomoko muri Aziya y’amajyepfo ikaba ikoreshwa nk’ikirungo cyo
guhumuza icyayi cyangwa se ibiryo. Ishobora gukoreshwa ari mbisi cyangwa se
hagakoreshwa ifu yayo.
Uretse rero kuba ikirungo, tangawizi ifitiye umubiri akamaro ko kongerera umubiri
imbaraga ndetse ikaba n’isoko y’ubushyuhe mu mubiri ku bayikoresha nk’uko
tubikesha urubuga rwa www.dentalhealing.com.
Tangawizi kandi bitewe na vitamin C iyibonekamo, ifasha umuntu kwirinda
umunaniro ukabije, ikarinda amara kwangirika ndetse no kugira iseseme, ariko
kandi ngo inafite ubushobozi bwo kubungabunga ubuzima bwo mu kanwa.
Tangawizi kandi ifasha abantu bafite ikibazo cyo kuma iminwa ndetse no kunika mu
kanwa, igafasha amaraso gutembera neza bishobora kurinda umuntu kurwara
indwara z’umutima.
Ubushakashatsi bwinshi bwerekanye ko iki kirungo gishobora gufasha imyanya
y’ubuhumekero mu kwirinda indwara zishobora gufata iyi myanya ndetse
kikanarwanya ibyago byo kurwara kanseri ifata ibihaha. N’ubwo ariko ari nziza ku
mubiri ngo si byiza gukoresha tangawizi kurenza urugero ndetse no kuyikoresha ku
bagore batwite.


text:
Uyu mugani bawuca iyo babonye abantu basahinda bateye imvururu, niho bavuga ngo ‘Bateye rwaserera!’ Wakomotse kuri Rwaserera w’i Rusororo mu Rukaryi (Kigali); ahagana mu mwaka wa 1700.
Ubwo hari ku ngoma ya Cyirima Rujugira, maze hatera akanda k’inzara, kayogoza u Bwanacyambwe n’u Rukaryi n’u Buganza; abantu bo muri utwo turere bicwa n’inzara karahava. Mu Rukaryi, i Rusororo hagatura umugabo witwa Rwaserera, akaba umukungu ukomeye cyane, afite amasaka yuzuye ibigega; abantu bo muri utwo turere bakajya bamucaho inshuro, ndetse n’abafite ibimasa n’amasuka akabahahira.
Inzara igumya guca ibintu muri utwo turere. Bukeye umugabo wari utuye i Buganza bwa Shyiramuruzi witwa Rubanguka rwa Mpama arikora ajya gukeza Rwaserera. Ageze iwe, ati ” :Nje kugukeza ngo unsindire iki cyago cy’inzara.”
Rwaserera aramwemerera aramuhaka amushyira mu bahinzi be. Bukeye Rwaserera ajya kureba uko abahinzi be bahinga. Ageze yo asanga Rubanguka yihagarariye. Amubonye aramutonganya, aranamutuka cyane ati”: Dore ngo iyo nyana y’imbwa w’Umuganza w’umudeshyi ngo irandeheshereza abahinzi; nkabona iwanyu mwararimbuwe n’inzara ni ubwo bunebwe bwanyu!”
Rubanguka abyumvise ararakara, isuka ayijugunya hasi aragenda n’incuro yaciye arayita; ataha iwabo i Shyiramuruzi. Agezeyo abitekerereza abaturanyi be, ababwira uko Rwaserera ari umugome wasagutswe n’umurengwe bikabije.
Amaze kugenda Rwaserera biramubabaza, ati: ”Nta wundi muganza nzongera guhingisha cyangwa ngo muhahire.” Kuva ubwo, uje guhakwa kwa Rwaserera akabanza kumubaza aho aturuka yamubwira ko aturuka i Buganza, akamwirukana. Abanyabuganza babura aho bahahira.
Haciye iminsi, Rubanguka abagisha inama yo gutera Rwaserera ngo bamunyage ubwo bukungu akangisha. Baranga, bati:”Nta bwo twakwiteza umuntu ejo bitazatugwa nabi mu batware cyangwa ibwami”; abandi barembejwe n’inzara baremera bati:”Tuzamutera ahubwo bazatwice aho kwicwa n’inzara!”
Nuko ngo bugorobe, baboneza iy’i Rusororo ijoro ryose umuseke wa mbere utambitse bavuza induru ndende, bati:”Umwami yatanze Rwaserera!” Rubanda bakangukira hejuru, abanyenzara bose babyumvise batanguranwa kwa Rwaserera; mbese igihugu cyose kirashika n’isahinda gitera Rwaserera!” Baramusakiza basahura ibyo yari afite byose. Urugo baruha inkongi, ahari iwe haratikira hazize uwo mucancuro Rubanguka rwa Mpama w’i Shyiramuruzi.
Kuva ubwo rero, babona abantu benshi bari ku musozi basahinda, bakavuga ngo”Bateye rwaserera”. Ubwo baba babagereranya n’abateye Rwaserera w’i Rusororo azize agasuzuguro n’umurengwe.
Byakuwe mu gitabo "Ibirari by’insigamigani"


text:
Inshuti ya perezida w’Urwanda,agiye gushyira mubikorwa iby’Uwiteka yavugiye mu kanwa k’Abahanuzi.
Kuwa 03rd Kanama 14,narimvuye kumulimo w’Uwiteka,mu murwa mukuru w’Ishushani mu gihugu cy’Ibabuloni,ubwo nail nirambitse kugisasiro,ahagana mu masaha ya saa 11na 12 ooh,njyanwa mu mwuka,maze nerekwa uburyo umwe mu nshuti zikomeye cyane mu nshuti umukuru w’igihugu cy’Urwanda perezida Paul Kagame,uzwi ku izina rya Gen.James Kabarebe arimo gutegura gushyira mubikorwa ibyo Uwiteka Imana yavuze.
Ni uko mbona amayira yose, n’uduhanda twose,uwo ministiri w’ingabo aradufunze kugirango ashyire mubikorwa umugambi w’Uwiteka woguhitana inshuti umwakagara Paul Kagame,n’uko mbona abantu benshi barimo abazungu,abahinde,bahugiye mu ikorana buhanga,ariko ntibamenya ibigiye kubaho mu rwagasabo.
N’uko nerekwa umuhanuzi mukuru,yinjira muri iyo nzu yategurirwagamo iyo migambi yose,mbona ahuye na Gen.Ugiye gushyira mubikorwa ibyo Uwiteka Imana yavugiye mukanwa k’Abahanuzi,ariko kugera aho uwo mu Gen.Yarigutegurira iyo Migambi kwar’ukugenda ukuruza inda.
N’uko mbona umuhanuzi mukuru ararungurutse,aritegereza uburyo umukuru w’igihugu imyiteguro yo kumuca igihanga irimbanije,maze ntaganzwa n’uburyo yagize ubwenge bwo kugenda akuruza inda kugeza ageze aho bategurira izo nama zose.
Maze abarikumwe n’uwo mu Gen.Numva bnaravuze ngo,”Tugomba gufunga amayira yose kuburyo umuryango wabibumbye udashobora kubona inzira wanyuramo baza kudukoma mu nkokora!
Yewe byari bikomeye,mbona abwiye ingabo ze,nabambari be,bandi bafatanije uwo mugambi,batangatanze imiharuro yose,uduhanda twose,n’utuyira twose,utwamaguru,yewe n’utwinyamaswa zinyuramo cyangwa ibiguruka mu kirere utwo tuyira twose twahise dufungwakugirango ibyo Uwiteka yavugiye mu muhanuzi n’umuhanuzi mukuru bisohore.
Mbona ijuru lilijimye,ibicu birahindurije,ibyar’umucyo bihindika umwijima,maze abantu nabonaga basa nabari mu birori,mbona ibitwenge bihindumo agahinda namarira.
Yewe n’Uwiteka n’umuhungu we,Yesu kristo,kuko ibyo mbonye biteye umubiri wanjye gusesa urumeza.


text:
Nyabihu: Guca n’imirire mibi ni ikibazo kitaweho cyane
U Rwanda rufite gahunda yo guca ikibazo cy’imirire mibi hirya no hino mu duce turugize. Akarere ka Nyabihu kakaba katarasigaye inyuma muri iyo gahunda.
Baha abana amata mu rwego rwo kubarinda imirire mibi
Mu bana 516 barangwagaho ikibazo cy’imirire mibi hirya no hino mu duce tw’akarere ka Nyabihu, ni ukuvuga mu mirenge 12 ikagize, kugeza ubungubu nyuma y’aho gahunda zo kurwanya imirire mibi zigiriyeho ndetse na gahunda yo kunywa amata abagera kuri 338 bamaze gukira iyi ndwara mu gihe hasigaye abagera ku 178 bagifite icyo kibazo.
Muri gahunda ya “kunda amata no kurwanya bwaki†yatangiriye mu murenge wa Rurembo,umuyobozi mu Karere ushinzwe imibereho myiza y’abaturage Sahunkuye Alexandre wanayitangije mu murenge wa Rurembo yavuze ko bazibanda cyane ku bana bafite ikibazo cy’imirire mibi ku buryo kizakemuka burundu,ibyo bikazanyura muri gahunda yo guha amata abana no gushishikariza ababyeyi kumenya indyo yuzuye icyo ari cyo ndetse n’uko itegurwa bityo bakajya bayitegurira abana babo.
Gahunda yo kunywa amata ku bana akaba ari gahunda iri gihugu hose no mu Karere ka Nyabihu ikaba irimo kugenda ikorwa mu mirenge yose. Guhashya imirire mibi n’indwara zaterwa nayo ikaba ariyo ntego.


text:
Ntibyoroshe kubarura inyamaswa nibimera biri kwisi hari nibifatwa nk’imigani kuko bitakemezwa ko byabayeho neza,muriyi minsi byagutangaza kubona inyamaswa ifite amaguru abiri amaboko abiri yarangiza ikagira amababa yo kuguruka ukongeraho na amahembe niko aho uzabona amashusho yerekana inyaswa za dragon zizaba zisa tugiye kubabwira byinshi mubyegeranyijwe nabahanga kubyerekeye za dragon
bavuga ko habagaho na dragon zabaga mumazi
Mumateka ya mahanga atandukanye usanga havugwa inyamaswa bita dragon muri America,abashinwa,abayapani,abanyaburayi nabandi usanga mu bitabo byabo byakera bavuga inyamaswa zabaga mumazi izindi kubutaka zaciriga umuriro bakazita dragon nanubu usanga abantu benshi bazi za dragon ariko ntabyinshi birambuye baziziho
mukwirinda no muguhiga zaciraga umuriro
Mukinyejana cya 20 abakora imikino yo gusiganwa kurubura bavumbuye ubuvumo butwikiriwe nurubura muri romaniya aha ni muburayi bahabonye umubiri wumuntu wapfuye mu kinyejana cya 15 abaporisi bavuze ko uwo mubiri ntacyo bawukoraho kuko ari urupfu rwa kera hashize ibinyejana 6 uwo muntu apfuye ahubwo bavuga ko bino bireba abanyamateka kurusha Aba polisi
Ariko baba polisi bagize amatsiko bakomeza mubuvumo basanzemo abandi bantu benshi barapfiriyemo basangamo nikindi kintu kidasobanutse bakekako ariyo ntandaro yurupfu urupfu bahise barumenyesha inzu yi rondon (hano ni mu bwongereza) kuko ariyo yari yaratangiye kuvuga ko dragon zabayeho iyo nyamaswa barayipimye basanga imeze nkigikururanda ariko basanga ifite amagupfa yoroshye kuburyo yari kubasha kuguruka kandi ikagira amababa ndetse namahembe
Dragon zashoboraga kuba ahantu hatandukanye
Banasanze imiramboyaraho yari yarabaye umukara kubera ubushye,ese koko ino nyamaswa yaba yaraciraga umuriro basamuye umunwa wayo basanga imize nkirya nyama ikagira ibihaha bine mugihe umuntu agira ibihaha bibiri ,mumuhogo yawo harimo inyama itangaje iba mumuhogo wingona ,baribye mubihaha basangamo imwuka ibiri uwo bita hidorojene undi wa metane iyimyuka ngo iyo ihuye itanga ikibatsi cyumuriro ngo inakunda gukoreshwa nkimbarutso zibisasu
Dragon zabaga ari nini cyane
Mubundi bushakashatsi bakoze baje gusanga ari icyana basanga iyo yari icyana ,ngo za dragon zabaga ziri mumoko menshi atandukanye zimwe ziba mumazi izindi zikaba kubutaka binjiye mubundi buvumo bwari hafi yubwo basangamo noneho iyindi nkuru nabantu bitwaje intwaro gakondo barapfanye nayo bikekwa ko bayifatiranye ninzara bakayica kuko ngo iyo yabaga ishonje itabashaga kuguruka
Hari nandi magupfa ya za dinezoro yavumbuwe basanga yari yarahanganye nindi nyamaswa ikomeye kuko basanze kumutwe yarasharuwe nindi nyamaswa banasanga mumpanga yarahiye bahita bavuga ko ntakindi kintu cyaba cyarayokeje kitari dragon kuko umuntu yari atarakaza kwisi mugihe cya za dinezore.


text:
Ni mu gihe hambere ubukwe bwatahaga abageni bakamara amezi icyenda bategereje kwibaruka imfura yabo, ubyaye mbere yayo bakamufatank’uwakoze amahano cyangwa wataye umuco.
Hari n’abatebya bakavuga ko gutwita bisigaye ari kimwe mu birongoranwa umukobwa aba atagomba kwibagirwa gutahana mu rugo rushya aba agiyemo.
Ese ni izihe mpamvu zituma abakobwa benshi bashyingirwa batwite?
Iyo bigeze ku mpamvu zitera abakobwa gushyingirwa batwite, abantu benshi ntibabivugaho rumwe dore ko nubwo hari ababifata nk’amahano hari n’abandi bumva ko ari ibintu bisanzwe bitagize icyo bitwaye.
Bamwe mu bakobwa n’abagore baganiriye na IGIHE bagiye bagaragaza impamvu zitandukanye zirimo kuba abasore b’ubu batinya gufata icyemezo cyo gushinga urugo, gukurikira ubutunzi ndetse no kuba ubusambanyi bumaze gufata indi ntera.
Umwe muri bo yagize ati” Ahanini abasore b’ubu gufata icyemezo cyo gushaka ntibibarimo, keretse iyo abonye umukobwa atwite akamutwara wenda kugira ngo atamukoza isoni. Ikindi abakobwa b’ubu iyo abonye umusore uwo ari we wese afite ku butunzi ho gake, n’iyo abona ko nta rukundo ruhari ashakisha uburyo bwose amwifunga akiteza inda.”
Undi na we yagize ati” Njyewe mbona urukundo rwarabaye ruke, ni gake cyane umuhungu agukunda mukamara imyaka nk’itanu mukabona kubana. Urukundo rw’ubu rwabaye gukora imibonano mpuzabitsina wagira ngo ni byo byemeza ko umuntu mukundana.”
Undi mugore umaze imyaka irenga itanu ashinze urugo we yagaragaje ko kuba umubare w’abahungu ari muto kuruta abakobwa bituma bemera kuryamana na bo batinya kubengwa bakazahera ku ishyiga.
Abasore n’abagabo baganiriye na IGIHE na bo ntibanyuranyije cyane n’ibyavuzwe n’abakobwa, aho bashimangiye ko gushyingirwa umukobwa ari hafi kubyara bituruka ku kuba igitekerezo cyo gushaka kiba kitarabazamo neza kandi abakunzi babo bo baba babyifuza.
Umwe utarifuje ko amazina ye atangazwa yagize ati” Usanga akenshi umukobwa ashaka gushyingirwa kandi akabona umusore nta gahunda afite yo kuba yakora ubukwe, akigira inama yo kuba babikora agatwita kugira ngo umuhungu afate umwanzuro. N’iyo nta gahunda waba ufite iyo uteye inda umukobwa ukunda, wemera byose ukamushyira mu rugo.”
Nubwo benshi muri aba basore twaganiriye bahuriza ku kintu cy’uko abakobwa bemera gutwara inda ari nk’umutego babateze, hari na bagenzi babo babikora kugira ngo bamenye neza ko igihe bazaba bamaze kubana bazabasha kubona urubyaro.
Ese nta ngaruka bigira mu mibanire y’abashakanye?
Nubwo bigoye guhita wemeza ko gatanya ziterwa no kuba abantu barafashe umwanzuro wo kurushinga biturutse ku kuba umukobwa yari atwite, na none ntiwahakana ko ari imwe mu mpamvu ibitera nk’uko byemezwa n’umwe mu bo twaganiriye.
Ati” Kuko akenshi ubukwe buba buvuye ku bushake bw’uruhande rumwe, usanga mu rugo hahora amakimbirane.”
Undi mugore watandukanye n’uwo bashakanye nyuma y’uko bari barabanye atwite, na we yashimangiye ko iriya ari yo mpamvu yatumye bashwana kuko ikibazo cyose cyavukaga umugabo yahitaga atangira kumucyururira amubwira ko n’ubundi yamushatse atarabiteganyaga kandi ko nta kimwizeza ko umwana ari uwe.
Hari n’abandi basanga ariko gatanya zituruka ku kuba mbere yo gushyingiranwa abantu baba batarafashe umwanya uhagije ngo bamenyane ku buryo bafata umwanzuro wo kubana bamaze kwiyemeza kuzihanganirana kuko nta zibana zidakomanya amahembe nk’uko umugani wa Kinyarwanda ubivuga.
Hamwe mu ho twabashije kubona imibare y’ibirego bisaba gatanya byakiriwe, ni mu rukiko rw’ibanze rwa Kacyiru aho igaragaza ko amadosiye 191 yakiriwe mu 2015 asaba ubutane, na ho amadosiye 69 asaba gatanya yari amaze kwakirwa mu gihembwe cya Mbere cya 2016, ni ukuvuga kuva muri Mutarama kugera muri Werurwe.


text:
Miss Kwizera agiye kumurika igitabo yandikiye abana bato
Miss Kwizera Peace, igisonga cya mbere cya Nyampinga 2016, agiye kumurika igitabo yanditse gikangurira abana gusoma no gukunda umurimo bakiri bato.
Kuri iki cyumweru tariki 28 Kanama 2016, yatangarije Kigali Today ko icyo gitabo cyanditse mu Cyongereza, kigizwe n’impapuro 32, yacyanditse afatanyije n’abandi bantu banyuranye. Avuga ko ubutumwa bukubiyemo ari ubufasha abana gufata uwo muco wo kwandika no gusoma ibitabo.
Yagize ati “Ni igitabo gikubiyemo abantu bageze kuri byinshi ba hano mu Rwanda atari abo hanze.
Twifashishije abo mu Rwanda kubera ko naho barahari, ntabwo dukeneye kujya hanze gushaka ba Bill Gates, cyangwa umuyobozi mwiza, cyangwa umuntu ukora imideli mwiza kuko turabafite hano.”
Miss Peace avuga ko uyu mushinga uzakomeza kuko hazaza n’ibindi bice, kuko bitewe n’uko Abanyarwanda bazamushyigikira azandika n’ibindi bitabo bikurikiyeho.
Ati “Nashyizemo imirimo 10 yonyine, kandi hari imirimo irenga n’ijana. Hari ibintu byinshi tugomba kugeza kubanyarwanda kandi nibwo tugitangira. Nifuza ko twazanacyandika mu kinyarwanda, hakazagera n’ubwo tugitangira ubuntu nibabidufashamo.”
Mu mishinga afite, harimo na gahunda yo kugendana n’abo bantu bakomeye bagaragara muri iki gitabo bagenda hirya no hino mu bigo by’amashuri, gushishikariza abana gukura bakunda banashyira imbaraga mubyo bifuza kugeraho.
Igikorwa cyo kumurika iki gitabo yise “Oh Rwandan Child” kizaba tariki 30 Nzeri 2016 mu Isomero Rikuru rya Kigali (Kigali Public Library).
Avga ko bamwe mu bo yanditse muri iki gitabo nabo bazaba bahari, kugira ngo baganirize abana n’ibibazo abana bifuza kubabaza babibaze, babasinyire ibitabo baguze n’ibindi.
Kwinjira muri iki gikorwa ni 10.000Frw ukanahabwa igitabo, na 5.000Frw ariko ntuhabwe igitabo, ukaba wakigurira ku ruhande ku 7.000Frw.